
Приложение № 2 към Условията за кандидатстване

	СТРАТЕГИЯ ЗА ВОМР
(ЗАДЪЛЖИТЕЛНИ ЕЛЕМЕНТИ)
шрифт Times New Roman 12, междуредие 1,15

	1. Географски район и население, обхванати от стратегията за ВОМР (не повече от 2 страници)

	1.1. Информация за територията и населението на МИГ:

	- Списък на общините, обхванати от МИГ
	- община Павликени – 18 248 жители към 2022 г.
- община Полски Тръмбеш – 10 910 жители към 2022 г.

	Списък на населените места, обхванати от МИГ
		[bookmark: _Hlk145941273]Нас. място
	Бр. жители
	Нас. място
	Бр. жители

	Община Павликени

	с. Батак
	771
	с. Лесичери
	422

	с. Бутово
	559
	с. Михалци
	648

	гр. Бяла черква
	1 593
	с. Мусина
	167

	с. Вишовград
	244
	с. Недан
	832

	с. Върбовка
	963
	гр. Павликени
	8 376

	с. Горна Липница
	406
	с. Паскалевец
	166

	с. Димча
	250
	с. Патреш
	374

	с. Долна Липница
	518
	с. Росица
	134

	с. Дъскот
	337
	с. Сломер
	259

	с. Караисен
	758
	с. Стамболово
	471

	Община Полски Тръмбеш

	с. Вързулица
	110
	с. Орловец
	315

	с. Иванча
	296
	с. Павел
	467

	с. Каранци
	247
	с. Петко Каравелово
	1 243

	с. Климентово
	569
	с. Полски Сеновец
	514

	с. Куцина
	512
	гр. Полски Тръмбеш
	3 554

	с. Масларево
	433
	с. Раданово
	1 371

	с. Обединение
	509
	с. Стефан Стамболово
	160

	
	
	с. Страхилово
	610




	Брой жители на населените места, обхванати от МИГ
	29 158 към 2022 г.
(Към 31.12.2020 г. населението е било 32 791 жители. От тях в община Павликени – 20 428 жители, в община Полски Тръмбеш – 12 363 жители.)

	1.2. Описание на географския район и карта на територията, обхваната от МИГ:

	[image: ]
Географско местоположение
Териториалният обхват на Местна инициативна група (МИГ) „Павликени – Полски Тръмбеш“ е разположена в северната част на област Велико Търново и обхваща една четвърт от територията. Територията на МИГ има общи граници с общините Свищов, Сухиндол, Велико Търново, Горна Оряховица, Стражица, Ценово (област Русе) и Бяла (област Русе) и обща граница с МИГ „Лясковец – Стражица“.
Релеф
Територията на МИГ попада в обхвата на Дунавската равнина и Средния Предбалкан, а релефът е равнинен и хълмист. Най-ниската точка, що се отнася до вертикалната разчлененост на територията на МИГ, е 34 m н.в. (около с. Каранци в община Полски Тръмбеш), а най-високата – връх Плужина (447 m н.в.) в община Павликени.
Климат
МИГ „Павликени - Полски Тръмбеш“ попада в умерено-континентална климатична подобласт в Среден климатичен район на Дунавската хълмиста равнина.
Зимата е относително студена, а лятото – горещо. Това се дължи на откритостта на Дунавската хълмиста равнина, която не създава пречки на нахлуващите от север – северозапад студени континентални въздушни маси.
Продължителността на слънцегреенето предоставя отлични условия за полско земеделие и възможност за развитие на възобновяеми източници на енергия.
Количеството на валежите се характеризира с пролетно-летен максимум и есенно-зимен минимум, като годишният максимум на валежите достига 600 mm.
Води
Повърхностните водни ресурси на територията на МИГ са представени от реки и язовири. С основно значение за територията на МИГ са реките Янтра, Елийска и Росица.
Изградените множество язовири, 19 на брой, в голяма степен осигуряват напояването на земеделските територии на двете общини. 
На територията на МИГ също се срещат и минерални извори, които обаче не са развити. 
Почви и полезни изкопаеми
За района на МИГ „Павликени – Полски Тръмбеш“ са характерни черноземните почви (дебелина на хумусния слой от 45 – 50 см), канелено горски и сиви почви (разположени в предхълмистия район на северните поли на Стара планина).
Липсата на голяма вертикална разчлененост на релефа на територията на МИГ не създава сериозни условия за увеличаване на ерозионните процеси при почвите.

	2. Описание на процеса на участие на общността в разработване на стратегията: (не повече от 3 страници)

	2.1. Описание на процеса - проведени срещи, семинари, конференции, обучения, обществени обсъждания с местната общност и описание на съответствието на стратегията с Интегрираната/ите териториална/и стратегия/и за развитие на региона/ите от ниво 2:

	Със стартирането на проект по подмярка 19.1 „Помощ за подготвителни дейности“ на мярка 19 „Водено от общностите местно развитие“ от ПРСР 2014-2020 г., местната общност от територията на МИГ беше включена активно в процеса по разработване на Стратегията за ВОМР за периода 2023–2027 г. и участваше в дейностите по изпълнение на проекта.
I. Проведени са 8 срещи, семинари, конференции:
1. Еднодневна информационна среща за най-малко 10 участници – 1 брой в гр. Павликени.
2. Еднодневна информационна среща за най-малко 10 участници – 1 брой в гр. Полски Тръмбеш.
3. Еднодневна информационна среща за консултиране на СВОМР с местната общност за най-малко 10 души – 3 брой в гр. Павликени
4. Еднодневна информационна среща за консултиране на СВОМР с местната общност за най-малко 10 души – 3 брой в гр. Полски Тръмбеш
II. Проведени са 3 броя обучения за екипа на МИГ и 1 за местни лидери, свързани с разработването на стратегията за ВОМР:
1. Еднодневно обучение на местни лидери – 1 брой за най-малко 20 участници в гр. Павликени
2. Еднодневни обучение на екипа на МИГ за най-малко 10 участници – 2 брой в гр. Павликени
3. Еднодневни обучение на екипа на МИГ за най-малко 10 участници–1 бр. в гр.П. Тръмбеш.
III. Проведени са 3 обществени обсъждания на Стратегията за ВОМР:
1. Еднодневно обществено обсъждане за най-малко 50 участници – в гр. Павликени.
2. Еднодневно обществено обсъждане за най-малко 50 участници – в гр. Полски Тръмбеш – 2 бр. След обявяване на процедурата е проведено 1 бр. обществено обсъждане за най-малко 50 участници – в гр. Полски Тръмбеш
Заложените мерки в СВОМР на МИГ „Павликени – Полски Тръмбеш“ ще допринесат за реализирането на редица мерки и дейности, дефинирани в ИТСР на Северен централен регион на планиране от ниво 2, показани в следващата таблица.
Предвидените мерки за реализация в СВОМР на МИГ „Павликени – Полски Тръмбеш“, както и използването на допълващо финансиране, включено в съответните приложения към стратегията съгласно указанията по чл. 10 на ПМС № 494 от 2024 г., ще имат пряко отражение и допринасят за пълноценното изпълнение на ИТСР на Северен централен регион за планиране от ниво 2. 

47
		Заложени мерки/дейности в ИТСР на Северен централен регион
	Съответствие с мярка от СВОМР

	Планирани дейности по специфична цел 1.1. Провеждане на ефективна политика за привличане на инвестиции и насърчаване на предприемачеството:
„Насърчаване на предприемачеството в СЦР и подкрепа за създаване на нови МСП чрез изграждане и развитие на елементи от предприемаческата екосистема (бизнес инкубатори, споделени пространства, технологични паркове и други) и подкрепа за различните подгрупи предприемачество и съществуващи клъстери“;
„Подкрепа на МСП в региона в съответствие с регионалните приоритетни икономически дейности, идентифицирани и изведени в Националната стратегия за МСП 2021–2027 г.“;
„Подкрепа за развитие на технологичното предприемачество“;
„Подобряване на инфраструктурата за нуждите на икономическите субекти в градските и селските региони“;
„Адаптиране на предприятията и работещите към промените на икономическата среда, вкл. реакции при кризи“.
	Мярка 1 „Инвестиции в земеделските стопанства“
Мярка 2 „Инвестиции за преработка на селскостопански продукти“
Мярка 3 „Инвестиции за неселскостопански дейности в селските райони“
Мярка 4 „Инвестиции в основни услуги и дребна по мащаби инфраструктура в селските райони“
Мярка „Подкрепа за внедряване на иновации в предприятията: въвеждане на продуктова иновация или иновация в бизнес процесите, вкл. маркетингова и организационна иновация съгласно тематични области“ (Приложение 17, ПКИП)

	Планирана мярка по специфична цел 1.2. и изграждане на иновационна среда и мрежа за ново развитие:
„Стимулиране на иновационната активност на предприятията в приоритетните за СЦР тематични области на интелигентната специализация съгласно Стратегията за интелигентна специализация 2021–2027 г.“;
„Насърчаване на фирми, реализиращи производствени модели в подкрепа на кръговата икономика“.
	Мярка 1 „Инвестиции в земеделските стопанства“
Мярка 2 „Инвестиции за преработка на селскостопански продукти“
Мярка 3 „Инвестиции за неселскостопански дейности в селските райони“
Мярка „Подкрепа за внедряване на иновации в предприятията: въвеждане на продуктова иновация или иновация в бизнес процесите, вкл. маркетингова и организационна иновация съгласно тематични области“ (Приложение 17, ПКИП)

	Мерки по специфична цел 1.3. Създаване на нови качествени работни места и подобряване достъпа до заетост:
„Насочване на образованието и обучението към изграждане на умения и компетентности в съответствие с регионалния пазар на труда“;
„Осигуряване на обучение за придобиване на ключови умения и квалификация от безработни лица и повишаване на тяхната пригодност за заетост“;
„Повишаване на квалификацията и преквалификация на заети лица в контекста на регионалните и местните потребности от квалификация на работната сила“;
„Мерки за подобряване на услугите по активиране, помощ при търсенето на работа, съответствие между търсене и предлагане, индивидуализирани услуги за нискоквалифицираната работна ръка“;
„Трудово консултиране, кариерно развитие, стажове, обучение на работното място и др. конкретни мерки за младежи и др.“;
„Практики, насърчаващи професионалната и географска мобилност“.
	Мярка „Подобряване на достъпа до трудова заетост и активиране за включване на пазара на труда“ (Приложение 11, ПРЧР)
Мярка „Подобряване на достъпа до трудова заетост и активиране за включване на пазара на труда на младите хора“ (Приложение 11, ПРЧР)
Мярка „Активен живот на възрастните хора в пенсионна възраст и остаряване в добро здраве“ (Приложение 11, ПРЧР)
Мярка „Насърчаване на социално-икономическата интеграция на маргинализирани общности като ромите“(Приложение 11, ПРЧР)

	Мерки към специфична цел 1.4. Укрепване на регионалната конкурентоспособност чрез устойчиво развитие на туризма:
„Експониране на културното наследство на територията на СЦР като предпоставка за развитие на културния туризъм, за който в региона има уникални предпоставки. Включване на културното наследство в регионални туристически продукти и популяризирането им в европейски и световен план“;
„Възстановяване, реставрация, консервация, въвеждане на съвременни форми на експониране на паметниците на културното наследство“;
„Свързване на съществуващите 169 рекреационни зони и ландшафти чрез културни и туристически маршрути“;
„Изграждане на инфраструктура, обслужваща туризма в региона“;
„Технологично модернизиране, атрактивно и изчерпателно представяне на туризма в Интернет и предлагане в дигитална среда чрез набор от електронни услуги“.
	Мярка 4 „Инвестиции в основни услуги и дребна по мащаби инфраструктура в селските райони“
Мярка 5 „Подкрепа за интегрирани местни продукти, включващи традиционни храни, занаятчийство и спортни дейности като фактор за активен начин на живот.“

	Планирани мерки по специфична цел 2.1. Подобряване на достъпа до образование и повишаване на образователното равнище на населението:
„Приобщаващо образование на децата и учениците със специални образователни потребности“;
„Реинтегриране в образователната система на младежи до 18 години, отпаднали от училище“;
„Програми за ограмотяване, основно сред ромското население и други уязвими групи, за придобиване на по-висока степен на образование, реализирани главно от училищата“;
„Подпомагане на общините за реализиране на дейности за образователна десегрегация“.
	Мярка „Насърчаване на социално-икономическата интеграция на маргинализирани общности като ромите“. (Приложение 11, ПРЧР)
Мярка „Създаване на условия за достъп до образование чрез преодоляване на демографски, социални и културни бариери“ (Приложение 13, ПО)

	Планирана мярка по цел 2.2.2. Предоставяне на социални услуги. Предотвратяване на рисковете от социално изключване:
„Разработване на мерки за активно приобщаване за подобряване на пригодността за заетост на уязвимите групи чрез интегрирани мерки и взаимодействие в сферата на образованието, здравеопазването, заетостта и социалните услуги“.
	Мярка „Подобряване на достъпа до трудова заетост и активиране за включване на пазара на труда“ (Приложение 11, ПРЧР)
Мярка „Подобряване на достъпа до трудова заетост и активиране за включване на пазара на труда на младите хора“ (Приложение 11, ПРЧР)
Мярка „Активен живот на възрастните хора в пенсионна възраст и остаряване в добро здраве“ (Приложение 11, ПРЧР)
Мярка „Насърчаване на социално-икономическата интеграция на маргинализирани общности като ромите“(Приложение 11, ПРЧР)

	Планирани мерки по цел 2.2.3. Развитие на културата и спорта:
„Поддържане и обогатяване на културната инфраструктура с акцент, ориентиран най-вече към читалищата и читалищната дейност“;
„Модернизиране, реконструкция и изграждане на нова база за масов спорт“;
„Поддържане на открити и закрити спортни площи“.
	Мярка 4 „Инвестиции в основни услуги и дребна по мащаби инфраструктура в селските райони“


	Мярка към специфична цел 3.2.2. Развитие на градовете от четвърто и пето ниво:
„Диверсификация на икономиката в по-малките населени места“.
	Мярка 2 „Инвестиции за преработка на селскостопански продукти“
Мярка 3 „Инвестиции за неселскостопански дейности в селските райони“

	Планирани мерки по специфична цел 3.3. Опазване на околната среда. Развитие на еколого съобразна инфраструктура:
„Изпълнение на мерки и дейности по оптимизация на системата за управление на отпадъците“.
„Работа със заинтересованите страни в рамките на противодействието срещу бракониерството, трафика и незаконната търговия с екземпляри от дивата флора и фауна“
	Мярка „Повишаване осведомеността относно биологичното разнообразие и заплахите за него в целевата територия на база на мерки планирани в стратегически и планови документи в сектор биоразнообразие“. (Приложение 15, ПОС)
Мярка „Повишаване на осведомеността относно практиките и поведението във връзка с устойчивото потребление, кръговата икономика, мониторинга на отпадъците, както и информационни и разяснителни кампании за заинтересованите страни и населението“. (Приложение 15, ПОС)


	Планирани мерки по специфична цел 3.4. Развитие на трансграничното сътрудничество:
„Инвестиране в общи продукти и услуги, свързани с историческото, природното и културното наследство, със силен акцент върху създаването на заетост за малките и семейните предприятия“;
„Развитие на алтернативни форми на туризъм с по-висока добавена стойност за социално-икономическото и териториалното развитие на региона“;
„Изпълнение на съвместни мерки за стимулиране на заетостта чрез подкрепа за подходящи учебни дейности и активно включване на уязвимите групи“.
	Мярка 4 „Инвестиции в основни услуги и дребна по мащаби инфраструктура в селските райони“
Мярка 5 „Подкрепа за интегрирани местни продукти, включващи традиционни храни, занаятчийство и спортни дейности като фактор за активен начин на живот“
Мярка „Подобряване на достъпа до трудова заетост и активиране за включване на пазара на труда“ (Приложение 11, ПРЧР)
Мярка „Подобряване на достъпа до трудова заетост и активиране за включване на пазара на труда на младите хора“ (Приложение 11, ПРЧР)
Мярка „Насърчаване на социално-икономическата интеграция на маргинализирани общности като ромите“

В следващата таблица е показана връзката между мерките от настоящата стратегия и нейният принос към заложените мерки/дейности в ИТСР на СЦР от ниво 2.

	2.2. Групи/сектори заинтересовани лица, участвали в процеса на съгласуване на стратегията:

	В рамките на проекта по подмярка 19.1 „Помощ за подготвителни дейности“ беше проведено проучване и изготвен анализ на конкретните заинтересовани страни и техните потребности във връзка с разработването и прилагането на Стратегията за ВОМР.
В събитията (информационни срещи, семинари, конференции, обучения и обществени обсъждания) по време на разработване на Стратегията за ВОМР се включиха общо 96  участници. В обществените обсъждания взеха участие НАД 200 души. В обученията бяха включени 64 човека от екипа и местни лидери. Общо в обученията и обществените обсъждания взеха участие над 250 човека, представители на всички идентифицирани заинтересовани страни.

	3. Анализ на нуждите и потенциала за развитие на територията: (не повече от 10 страници)

	3.1. Описание на ситуацията на територията на МИГ към момента на кандидатстване:

	Обща характеристика на територията на МИГ
Територията на МИГ „Павликени – Полски Тръмбеш“ обхваща административните граници на общините Павликени и Полски Тръмбеш и заема 25% от площта и 14,3% от населението в област Велико Търново. Територията на МИГ се състои от 35 населени места, от които 3 града (гр. Павликени, гр. Полски Тръмбеш и гр. Бяла черква) и 32 села.
1.1. Културно-историческо наследство
Територията на МИГ е населявана от дълбока древност, поради което са се образували напластявания на подземни археологическо-исторически дадености от различни епохи. Висока е концентрацията на древни и антични поселища и обекти от тракийския и последващи периоди, но малка част от тях са проучени. При направени разкопки в землището на с. Върбовка, община Павликени, са открити останки от антични селища от епохата на Неолита. При други разкопки до с. Паскалевец са открити останки от селище от епохата на средния Неолит.
Културният живот е предопределен от културните обекти на територията на МИГ, осигуряващи самостоятелни дейности и инициативи. Това са предимно читалищата (33 броя), които са разпръснати по населените места. Голяма част от тях разполагат с богат библиотечен фонд, който спомага за по-лесното разпространение на съвременна и класическа литература сред местното население.
Културният календар на територията на МИГ е разнообразен, тъй като в него са включени редица фестивали, чествания на национални празници и събори.
В Регистъра на туристическите фестивали и събития към Министерството на туризма са регистрирани 26 културни прояви, които се състоят всяка година на територията на общините Павликени и Полски Тръмбеш.
Развитие на социалната сфера и човешките ресурси
Демографска характеристика и тенденции
Броят жителите в двете общини устойчиво намалява за периода 2014-2022 г. Към края на периода населението е 29 158 души или 14,3% от това на област Велико Търново. От тях 54% населяват градовете, а останалите 46% – разпръснати по селата. При преглед на населението по местоживеене по общини прави впечатление, че това в община Полски Тръмбеш е ясно селско обособено (съотношението между градското и селското население е 33% към 67%), докато в община Павликени, то е балансирано между селата и двата града (съотношението между градското и селското население е 55% към 45%).
Що се отнася до протичащите демографски процеси на територията на МИГ, те следват негативна тенденция. Раждаемостта намалява за периода 2014-2022 г., следвайки тенденциите на национално и областно ниво. Смъртността в двете общини нараства за същия период, като най-много смъртни случаи са регистрирани през годините на пандемията от ковид. Високото ниво на смъртност и ниското ниво на раждаемост закономерно водят до отрицателни стойности на естествения прираст на територията на МИГ „Павликени – Полски Тръмбеш“.
Благоприятните стойности на механичния прираст през последните години на разглеждания период не могат да компенсират естествените процеси и като цяло населението на МИГ намалява.
Етническата структура на местното население на територията на МИГ, по данни от последното национално преброяване през 2021 г., е представена основно от местни жители с българско самосъзнание (81%) и други – с турско (8,7%). Представителите на ромската етническа група формират 3,3% от цялото население на територията на МИГ. Етническите характеристики на местно ниво са сходни с „картината“ на национално ниво, но в сравнение с област Велико Търново, турският и ромският етнос имат по-висок дял за сметка на българския. Това дава възможност в стратегията за ВОМР да се включат целенасочени мерки за преодоляване на различията и активиране на групите в риск за включването им на пазара на труда. В сферата на образованието могат да се заложат мерки за повишаване на уменията на децата и учениците за обучение и общуване в мултикултурна среда, включително повишаване на капацитета на учителите да работят в нея.
По отношение на промените в образователната структура на населението, които се забелязват при сравняване на стойностите от последните две национални преброявания през 2011 г. и 2021 г, се забелязва повишаване на неговата образованост. Делът на населението с висше и средно образование се повишава, за сметка на това със средно и основно образование.
Коефициентът на образованост на населението се повишава с около 15%.
Наблюдава се положителна тенденция сред населението с начално образование, което намалява с около 3% за 10 годишния период между двете преброявания. Същото важи и за населението със средно образование, което е намаляло с близо 10% за същият период.
Повишаването на образоваността на местното население е добър показател за привличане на инвеститори, създаващи стоки и услуги с по-висока добавена стойност.
Образователна характеристика
През учебната 2021-2022 година на територията на МИГ „Павликени – Полски Тръмбеш“ функционират 9 училища (предимно основни) – 6 в община Павликени и 3 в община Полски Тръмбеш – в добро материално състояние, като някои от тях се нуждаят от текущ ремонт и рехабилитация на прилежащата спортна инфраструктура, а в тях се обучават 2027 ученици от I до XII клас.
Що се отнася до наблюдаваните процеси в образованието за периода 2014-2022 г., може да се обобщи, че броят на учениците в I – IV и I – VII клас намалява и че значителна част от завършващите седмокласници продължават образованието си в други населени места извън територията на МИГ или изобщо не го продължават. В допълнение, за разглеждания период са закрити 4 училища, поради липса на достатъчен брой учащи в тях – 2 в община Павликени и 2 в община Полски Тръмбеш.
Тревожен е процентът на отпадналите ученици от образователната система на територията на МИГ. По данни на НСИ всяка година над 3% са отпадналите ученици в основния етап на училищното образование. Причините за отпадане са най-различни – социални, икономически, културно-религиозни и миграционни процеси. Това налага по-задълбочено проучване и набелязване на мерки за връщане на тези деца в училище, включително работа с техните родители или настойници.
Здравеопазване
Инфраструктурата на здравеопазването на територията на МИГ е добре развита, като се състои от 1 многопрофилна болница за активно лечение в община Павликени, 1 специализирана болница за продължително лечение и рехабилитация в община Полски Тръмбеш, 11 лечебни заведения за извън болнична помощ. В заведенията за болнична и извън болнична помощ работят 83 лекари. Лекарите по дентална медицина са 18.
На един лекар на територията на МИГ през 2021 г. се падат 447 жители, докато един лекар по дентална медицина обслужва 2169 д‬.
През годините стойностите на показателите се подобряват, но това се дължи на намаляващото население, а не толкова на увеличения брой лекари на територията на МИГ. Въпреки това се очертават и някои проблеми в сферата на здравеопазването, изразяващи се с липсата на достатъчно здравни услуги и аптеки в малките населени места на територията на двете общини. Това може да бъде преодоляно със създаване на оборудвани мобилни кабинети, чрез които по определен график в населените места местните жители да имат достъп до професионални здравни специалисти.
Социални услуги
Съществуващите социалните услуги на територията на МИГ се предоставят на нуждаещите се уязвими групи в Дом за стари хора в с. Караисен, центровете за подкрепа и настаняване на различни целеви групи. Те осигуряват по-лек живот на различни групи от населението на МИГ.
За разширяване на социалните услуги и подкрепа на различни социални групи на територията на МИГ е възможно в СВОМР да бъдат включени мерки, подкрепящи подобни инициативи.
Трудов пазар и доходи на населението
Демографските процеси на територията на МИГ оказват пряко влияние върху трудовия пазар и потенциал, очертавайки тенденция за спад на хората в трите възрастови групи – под, над и в трудоспособна възраст. За последните 9 години (2014-2022 г.) населението в под трудоспособна възраст е намаляло с 10% (490 д.), докато това в трудоспособна – с 9,1% (1726 д.). Населението над 65 г. възраст също се е стопило с 14% (1681 д.). С намаляването на хората все по-трудно местните стопански субекти ще намират кадри за своите компании. Това поставя в риск развитието на местната икономика. За да се избегне това, особено значение ще има нуждата от въвличането на хората, които не са в заетост и не учат. Препоръчително е предприемането на целенасочени мерки, които да достигнат до максимално голям брой безработни хора, за да бъдат активирани – като служители/работници или за развитие на предприемаческа инициатива.
Общият брой на заетите лица на територията на двете общините през 2021 г. е 4 151 д., от които 1857 д. – 45% от всички заети – работят в големи (над 250 д.) и средни (от 50 до249 д.) предприятия. Точният брой на заетите само в големите предприятия, както и тези само в средните предприятия, не може да се определи поради конфиденциалността на предоставените данни от НСИ.
В микро предприятия със заетост до 9 души работят 31% (1273 д.) от всички заети на територията на МИГ, докато в тези със заетост между 10 и 49 д. – 24% или 1021 заети.
Нивото на безработица през периода 2014-2021 г. следва положителна тенденция на намаляване, като отчетената стойност за 2021 г. – 8,7% (1073 д.) – е над два пъти по-малка от тази за 2014 г. Същото е налице и за динамиката върху стойностите на показателя „равнище на продължителната безработица“. Въпреки това, безработицата на територията на МИГ е значително по-висока от средните стойности за страната и област Велико Търново. Това само подчертава необходимостта от включване на мерки, насочени към безработните лица.
По отношение на доходите на населението, за периода 2014-2021 г. средната годишна брутна заплата на територията на МИГ се е увеличила малко над 2 пъти до 14 204 лв. за 2021 г.
Спорт
Спортната инфраструктура на територията на МИГ „Павликени – Полски Тръмбеш“ е предимно в добро и много добро състояние. Тя се състои от стадиони, тенис кортове, спортни игрища и площадки, фитнес площадки, както и от училищните спортни игрища и физкултурни салони. Спортните дейности се извършват предимно в двата общински центъра – гр. Павликени и гр. Полски Тръмбеш, но са изградени и редица игрища и спортни площадки и в по-големите села.
При подготовката на СВОМР и извършването на анализите на територията се открои желанието и нуждата от закупуване на екипировка и оборудване за спортните клубове на територията на МИГ, защото последните срещата финансови затруднения за тези дейности, както и за намирането на спонсори. Поради тази причина към мярка 5 „Подкрепа за интегрирани местни продукти, включващи традиционни храни, занаятчийство и спортни дейности като фактор за активен начин на живот“, са включени дейности и потенциални бенефициенти в областта на спорта.

Състояние на икономиката на територията на МИГ
Селско, горско и рибно стопанство (аграрен сектор)
Аграрният сектор в общините Павликени и Полски Тръмбеш има дългогодишни традиции, допринася за 35% от стойността на произведената продукция и 36% от приходите от дейността на територията на МИГ, като в него оперират една пета от всички предприятия, в които работят около една четвърт от заетите в местната икономика.
От земеделските култури с най-голямо икономическо значение за МИГ са пшеницата, царевицата и слънчогледът. Допълнително се отглежда и ечемик и маслодайна роза, но в последните години засятата площ с тях непрекъснато намалява.
Най-често отглежданите животни на територията на МИГ са овцете и кравите. Последните няколко години в община Павликени се възражда интересът към отглеждането на свине.
В общините Павликени и Полски Тръмбеш се отглеждат също птици, предимно (бройлери -  около 330 хил. бр.) и пчели (8 980 пчелни семейства).
Сектор „Индустрия“
В индустриалния сектор на територията на МИГ „Павликени – Полски Тръмбеш“ през 2021 г. оперират 146 предприятия (около 13% от всички), които произвеждат 43% от продукцията на територията и са отговорни за 47% от генерираните приходи на всички стопански субекти.
Секторът е съсредоточен основно в две икономически дейности – преработваща промишленост и строителство, като втората има незначително влияние върху сектора.
Сектор „Услуги“
В сектора на услугите водеща роля има търговията, ремонтът на автомобили и мотоциклети и транспорта и складирането. Предприятията, опериращи в този сектор съставляват близо 66% от всички стопански единици на територията на МИГ. Те генерират 17% от всички приходи в местната икономика и произвеждат около 20% от продукцията в МИГ. Голямата част от предприятията в този сектор са микро такива, а икономическата дейност, която развиват, е търговията. Това показва колко силна е търговията в двете общини.
Туризъм
Туризмът на територията на МИГ е слабо развит. Той може да бъде количествено измерен чрез проследяване на стойностите на икономическа дейност „хотелиерство и ресторантьорство“, която е част от сектора на услугите и не е съществен фактор за икономиката – допринася за по-малко от 1% от приходите от дейността на нефинансовите предприятия на територията на МИГ. В икономическата дейност са съсредоточени 5,5% от всички предприятия и около 3% от всички заети на територията на МИГ.
По отношение на легловата база, според данните от Националния туристически регистър, местата за настаняване на територията на двете общини са общо 14 – 3 хотела, 2 семейни хотела, 4 къщи и 5 стаи за гости. От тях 6 притежават леглова база с повече от 10 легла.
Техническа инфраструктура
Транспортно-комуникационна система
През територията на МИГ „Павликени - Полски Тръмбеш“ преминава един жп участък от основната TEN-T мрежа – София – Мездра – Горна Оряховица – Каспичан – Варна, а в следващите години трябва да бъде въведена в експлоатация и отсечка от АМ „Хемус“, която е част от пътната трансевропейска транспортна мрежа. Наличието на транспортен коридор от TEN-T мрежата е сериозна предпоставка за бъдещото икономическо развитие на МИГ.
Също така има вероятност трасето на скоростния път „Русе – Велико Търново“ също да премине през територията на МИГ.
Републиканската пътна мрежа на територията на МИГ се състои от два първокласни пътя І–5 „Русе – В. Търново“ и І-3 „Бяла – Плевен“, които преминават през община Полски Тръмбеш. Второкласни пътища няма, а населените места се обслужват предимно от третокласните и общинските пътища.
Дължината на общинската пътна мрежа на територията на МИГ е приблизително 121,6 km, като значителна част от нея се намира в община Павликени (близо 97 km), докато по-голямата част от територията на Полски Тръмбеш се обслужва от републиканската пътна мрежа.
Като цяло транспортната достъпност до и в територията на МИГ е на много добро ниво. Проблем е влошеното качество на настилката по общинската пътна мрежа.
Енергийна инфраструктура, възобновяеми източници на енергия и газоснабдяване
Електропреносната мрежа на територията на МИГ „Павликени - Полски Тръмбеш“ е добре развита и всички населени места са електрифицирани. Експлоатационното ѝ състояние се поддържа на добро ниво и има достатъчно капацитет за нови консуматори.
Територията на МИГ има значителен потенциал за по-широко използване на ВЕИ от слънчевата енергия чрез инсталиране на фотоволтаични системи и термосистемни колектори. Част от публичните сгради на територията на МИГ вече използват термосистемни колектори за битова гореща вода.
Добивът на енергия от биомаса в последните няколко години постоянно се увеличава и все повече се свърза с рационалното оползотворяване на отпадъците, вместо с изсичането на горите.
Територията на МИГ има голям потенциал за реализация на проекти за газифициране на обществени сгради, производствени и битови потребители, тъй като през нея минава трасето на магистрален газопровод „Балкански поток“. Въпреки това в община Полски Тръмбеш този потенциал не е реализиран и общината не е газифицирана. От друга страна на територията на община Павликени общинският център е газифициран, и частично с. Бутово. Поради тази причина в гр. Павликени всички училища и детски градини, детската ясла, МБАЛ, спортната зала, комплексът за социални услуги и по-голяма част от административните сгради са газифицирани.
Развитието на газопроводната мрежа и осигуряването на достъп до перспективен и ефективен енергиен източник за промишлеността, домакинствата и обществените сгради е важно условие за подобряване на бизнес средата и насърчаване на икономическото развитие и конкурентоспособността в целия район.
Водоснабдяване и канализация
Територията на МИГ се обслужва от ВиК – Йовковци ООД, гр. Велико Търново. Във всички населени места на територията на общината има изградена водопроводна мрежа, а водоснабдяване се осъществява посредством терасите на р. Росица, р. Ломя, р. Негованка, р. Янтра, дерета и чрез подземни дренажи.
По данни на ВиК оператора загубите на вода всяка година намаляват, но все още са доста високи. Тук се наблюдава и значителна разлика между загубите в двете общини. В община Павликени загубите са около 65%, а тези в община Полски Тръмбеш – около 55%.
Основен проблем за загубите са амортизираните етернитни водопроводи, които постепенно се подновяват. Въпреки това качеството на подаваната вода е много добро.
По-голямата част от населените места на територията на МИГ нямат изградена канализационна мрежа и използват септични ями, като отпадъчните води в община Павликени се пречистват в ПСОВ Павликени, докато тези в община Полски Тръмбеш се заустват директно в р. Янтра и допринасят за влошаване на екологичното ѝ състояние.
Хидромелиорации
На територията на МИГ голяма част от съществуващите хидромелиоративни съоръжения са унищожени или в много лошо експлоатационно състояние, а инвеститорски интерес към тяхното възстановяване няма. Възможно е това да се дължи на основните отглеждани култури в двете общини – зърнени (пшеница, ечемик), които не изискват поливане.
Въпреки това, ако общините в рамките на МИГ желаят да диверсифицират производството на селскостопанска продукция с плодове и зеленчуци, възстановяването на мрежата от напоителни канали и съоръжения е от особена важност, за да се реализира.
Управление на отпадъци
Всички населени места на територията на двете общини са обхванати от система за сметосъбиране и сметоизвозване, като генерираните неопасни отпадъци се извозват до регионалното депо за отпадъци в с. Санадиново (община Никопол), докато тези на община Полски Тръмбеш – в депото в община Борово.
Проблем пред управлението на отпадъците е възникването на нерегламентирани сметища, които изискват постоянни средства от общинските администрации за контрол и ликвидирането им. Осъществяването на информационни кампании за разясняване на ползите от разделното изхвърляне на отпадъците и събирането им на определените за това места, както и други подобни дейности, могат да допринесат за подобряване на екологичната култура на жителите и по-доброто управление на отпадъците.

	3.2. Идентифицирани групи от заинтересовани от изпълнението на стратегията за ВОМР лица на територията на МИГ:

	Заинтересованите страни в процеса на подготовката и прилагането на Стратегията за ВОМР на МИГ „Павликени – Полски Тръмбеш“ са:
0. със съвпадащи интерес и възможности;
0. свързани с реализиране на стратегия за ВОМР, включително като потенциални получатели на финансова помощ и ползватели на резултати от нейното изпълнение.
Съгласно горното, за идентифициране на групите заинтересовани страни са формулирани следните критерии:
· да са местни за територията на МИГ „Павликени – Полски Тръмбеш“ – имат седалище на територията и обхватът на дейността им е на територията на общините Павликени и Полски Тръмбеш, и
· да имат общ/съвпадащ косвен или пряк интерес от прилагането на Стратегията за ВОМР, като:
а) свързани са с реализирането на целите на Стратегията за ВОМР, като се ползват косвено от прилагането на проектите (чрез подобрената среда, по-качествени услуги, работни места и т.н.); или
б) са потенциални преки бенефициенти по Стратегията за ВОМР.
Въз основа на предходните критерии и проведените проучвания са идентифицирани 6 групи заинтересовани страни. Те са групирани по основните сектори – публичен, стопански и нестопански:
1. Публичният сектор
0. Публични органи (общини, кметства и други публични органи);
0. Образователни и обучителни организации, организации в областта на социалното включване и маргинализираните общности.
1. Стопанският сектор
1. Предприятия извън сектора на земеделието и животновъдството;
1. Земеделски производители и преработватели.
1. Нестопанският сектор
2. Културни организации (вкл. читалища, културни дейци – физически лица и др.);
2. НПО от всички сектори.

	3.3. Наличие на уязвими и малцинствени групи на територията на МИГ и описание на техните потребности:

	Основните уязвими групи на територията на МИГ „Павликени – Полски Тръмбеш“, идентифицирани в анализите и проучванията, са две: етнически малцинства и възрастни хора в пенсионна възраст, особено самотно живеещите.
Етнически малцинства. На територията на двете общини Павликени и Полски Тръмбеш живеят компактни групи от уязвими етнически малцинства – роми и турци, като населението от турската етническа група е около 8,7%, а на ромската 3,3% по данни на НСИ.
Населението в пенсионна възраст, особено живеещо в малките населени места, изолирано и самотно. Основните им потребности са осигуряване на адекватни здравни    и социални грижи. Техните специфични потребности могат да бъдат удовлетворени чрез въвеждане на нови и допълнителни услуги – здравни, социални и други, предназначени за застаряващото население. В стратегията са предвидени мерки, чрез които да бъдат насърчавани подобни услуги на територията на МИГ „Павликени – Полски Тръмбеш“:
Мярка „Активен живот на възрастните хора в пенсионна възраст и остаряване в добро здраве“;
Мярка „Насърчаване на социално-икономическата интеграция на маргинализираните общности като ромите“

	3.4. Анализ на силните и слабите страни, възможностите и заплахите на територията на МИГ:

		СИЛНИ СТРАНИ
(вътрешни фактори)
	СЛАБИ СТРАНИ
(вътрешни фактори)

	· Добре развита селищна структура;
· Много добро географско положение на основни транспортни направления;
· Биоразнообразие, съхранена природа, минерални води, умерен климат, предимно равнинен релеф и културни паметници;
· Богат културен календар;
· Подходящи почви за отглеждане на различни култури;
· Наличие на запаси от инертни материали - главно пясък и чакъл;
· Наличие на минерални извори, подходящи за развитието на балнеолечебен и СПА туризъм;
· Защитени природни територии;
· Липса на силно замърсяващи производства и съхранена околна среда;
· Развита промишленост на територията на МИГ;
· Повишено образователно ниво (спрямо 2011 г.);
· Активни читалища в населените места;
· Активни спортни клубове
· Повишаващи се възнаграждения;
· Силен аграрен сектор;
· Развита промишленост;
· Опит на МИГ по подхода ВОМР и управлението на многофондова СВОМР.
	· Силно влошаваща се демографска картина;
· Намаляване на хората в трудоспособна възраст;
· Големите предприятия на територията са единици;
· Наличие на нерегламентирани сметища;
· Липса на канализация в селата;
· Липса на ПСОВ (за община Полски Тръмбеш);
· Амортизирани и разрушени хидромелиоративни съоръжения.

	ВЪЗМОЖНОСТИ
(външни фактори)
	ЗАПЛАХИ
(външни фактори)

	· Развитие на животновъдството;
· Насърчаване на връзките между селскостопанските производители и преработвателната индустрия чрез използване мерките в СПРЗСР;
· Използване на минералните води за балнеотуризъм;
· Доизграждане и възстановяване на инфраструктурата от хидромелиоративни съоръжения и подобряване на управлението на водните ресурси на територията на МИГ;
· Насърчаване инвестициите в ДМА;
· Подпомагане на спортните клубове с цел популяризиране на спорта и двигателната активност на населението;
· Възможност за внедряване на ВЕИ;
· Възможности за подобряване на икономическата ситуация и увеличаване на заетостта чрез достъп до европейско финансиране;
· Подобряване на здравните услуги;
· Привличане на инвестиции на територията на МИГ с цел осигуряване на заетост;
· Надграждане на постигнатото до този момент с новата СВОМР;
· Изграждане на активно партньорство между бизнеса, НПО и Общината.
	· Намаляване броя на заетите и изостряне на проблема с намиране на квалифицирани кадри;
· Задълбочаване на негативните демографски процеси – обезлюдяване, емиграция, застаряване на населението;
· Влошаване качеството на повърхностните води;
· Климатични промени – повишена уязвимост от екстремни явления (пожари, наводнения, ерозия и т.н.) и необходимост от адаптация;
· Намаляване на качеството и количеството на предлаганите здравни услуги на територията на МИГ;
· Липса на заинтересованост у потенциалните бенефициери за подаване на проекти към СВОМР;
· Бързо развитие на съседните територии може да доведе до обезлюдяване на част от територията на МИГ;
· Липса на иновации в предприятията.




	4. Цели на стратегията, включително измерими целеви стойности за резултатите, и съответните планирани действия: (не повече от 10 страници)

	4.1. Цели на стратегията и приоритети за развитие на територията:

	Целесъобразно е целите, заложени в СВОМР на МИГ „Павликени – Полски Тръмбеш“ за периода до 2022 г., да бъдат продължени и в настоящата стратегия. Те се леко трансформирани, за да отговорят на новите реалности и предизвикателства пред развитието на територията. В същото време значителна част от очертаните проблеми в предходната стратегия, продължават  в по-висока или по-ниска степен. От друга страна, до 2023 г. беше постигнат значителен напредък по поставените в СВОМР цели, но все още са необходими допълнителни действия за по-доброто развитие на територията на МИГ.
За периода 2023–2027 г. в СВОМР са поставени следните цели:
· Цел 1: Развитие на икономически дейности съобразно специфичните характеристики на територията. Целта е насочена към развитие и подкрепа, както за традиционни за територията дейности като земеделието, така и към разнообразяването на икономическия профил чрез подкрепа за неземеделски дейности и капитализиране на движимите и недвижимите културни ценности. В синхрон с целта в СВОМР са заложени мерки, чиито акцент е аграрният сектор, развитието на микро бизнеса извън земеделието и създаването на туристически продукти.
· Цел 2: Осигурявана на добра жизнена среда и създаване на предпоставки за повишаване стандарта на живот на населението. Целта е насочена към реализацията на интервенции, допринасящи за подобряването на физическата среда в населените места и подкрепата за „меки“ мерки, спомагащи за преодоляване на сегрегацията, дискриминацията и високата безработица на територията на МИГ. Физическата среда в населените места и чувството за принадлежност към дадено място са от важно значение за задържане на хората на територията на МИГ, както и създаването на предпоставки мигранти да искат да се заселят в нея. Поради тази причина част от заложените в СВОМР мерки са насочени към обновяването и разширяването на съществуващите малки по мащаб инфраструктури.
· Цел 3: Развитие на човешки капитал на територията на МИГ. Фокусът му попада върху най-важния ресурс за една територия, а именно хората в нея. Затова част от заложените мерки в СВОМР са насочени към повишаване уменията и познанията на населението, преодоляването на различни стереотипи в обществото относно етнически признаци, отношение към хората в неравностойно положение и достъпа до услуги на тези лица.
· Цел 4: Развитие на уменията на екипа на МИГ и популяризиране на изпълнението на СВОМР (хоризонтална цел). Целта е изцяло насочена към изграждането на капацитет на екипа на МИГ, обмяната на добри практики и успешната реализация на СВОМР. Постигането ѝ ще допринесе за по-голямата информираност относно подхода ВОМР, активиране на месните общности да подават проектни предложения към мерките, заложени в СВОМР и да вземат отношение по въпросите, свързани с прилагането ѝ.
· Цел 5: Внедряване на интелигентен икономически преход на територията на МИГ (хоризонтална цел). Целта е свързана с прилагането на концепцията за „интелигентни селища“ (Smart Villages), чиито основи са: участието на селските общности в информирането и предоставянето на нови решения; укрепване на икономическата, социалната и екологичната устойчивост на селските общности; и внедряването на нови технологии и цифрови услуги за задоволяване на нуждите на селските общности. Тъй като това е изцяло нова за страната ни концепция и философия за развитие на селските райони, МИГ първоначално планира да изготви Стратегия за прилагането на интелигентния икономически преход и създаването на интелигентни села на територията на МИГ „Павликени – Полски Тръмбеш“ (Стратегия за интелигентни селища), а след това да пристъпи към нейната реализация.
Изпълнението на първата хоризонтална цел е обезпечено от 2 мерки: „Сътрудничество и подготвителни дейности за него“ и „Управление, мониторинг и оценката на стратегията и нейното популяризиране“. Чрез нея ще се финансират издръжката на МИГ, включително повишаването на капацитета на служителите в него, както и изготвянето на стратегията за интелигентни селища (като част от текущите разходи на МИГ).
Втората хоризонтална цел е свързана с прилагането на концепцията за „интелигентни селища“ (Smart Villages), чиито основи са: участието на селските общности в информирането и предоставянето на нови решения; укрепване на икономическата, социалната и екологичната устойчивост на селските общности; и внедряването на нови технологии и цифрови услуги за задоволяване на нуждите на селските общности. Това е изцяло нова концепция за страната ни, както и философия за развитие на селските райони, поради което първоначално МИГ планира изготвяне на Стратегия за прилагането на интелигентния икономически преход и създаването на интелигентни села на територията на МИГ, след което ще пристъпи към нейната реализация. Дейностите по изготвянето на Стратегия за интелигентни селища на територията на МИГ ще се  реализират в рамките на мярка „Сътрудничество и подготвителни дейности за него“.
От значение за изпълнението на стратегията в нейната цялост е възможността за включване на допълнителни мерки за изпълнение по програма „Развитие на човешките ресурси“ (ПРЧР), програма „Околна среда“ (ПОС), програма „Конкурентоспособност и иновации в предприятията“ (ПКИП) и програма „Образование“. Тази възможност за допълващо финансиране към настоящата СВОМР е съгласно указанията по чл. 10 на ПМС №494 от 2024 г. Чрез възможността да бъдат включени допълнителни мерки, описани в съответните приложения към СВОМР, се засилва ефективността и въздействието на стратегията. По този начин стратегията отговаря на очакваните резултати за осигуряване на подкрепа за идентифицираните групи и приоритети, подпомага местните потребности, подкрепя многосекторното развитие на местните икономики и  пълноценното развитие на селските райони.

	4.2. Измерими целеви стойности за резултатите (индикатори):

	4.2.1. Индикатори за цялостното прилагане на стратегията за ВОМР – задължителни и специфични за МИГ:

	
	Вид
	Индикатор
	Мерна единица
	Цел
	Източник на информация

	Задължителен
	R.37 „Нови работни места по подкрепените проекти“
	брой
	10
	отчети и доклади на МИГ; ИСУН 2020

	Задължителен
	R.40 „Интелигентен икономически преход в селските райони: Брой на подкрепени стратегии за „умни села““
	брой
	1
	отчети и доклади на МИГ; ИСУН 2020

	
	R.41 „Свързани европейски селски райони: Дял на населението в селските райони, ползващо се от подобрения достъп до услуги и инфраструктура чрез инвестиции от ОСП“
	%
	25
	отчети и доклади на МИГ; ИСУН 2020

	Задължителен
	R.42 „Насърчаване на социалното включване: Брой лица, обхванати от проекти, свързани с подкрепа на дейности за социално включване“
	брой
	4
	отчети и доклади на МИГ; ИСУН 2020

	Задължителен
	R. 0 „Брой лица, включени в дейности по обучения, информационни срещи и семинари и други дейности, свързани с трансфер на знания“
	брой
	200
	отчети и доклади на МИГ; ИСУН 2020; присъствени списъци

	Специфичен
	Брой подадени заявления за подпомагане
	брой
	50
	отчети и доклади на МИГ; ИСУН 2020

	Специфичен
	Брой проекти, финансирани по Стратегията
	брой
	50
	отчети и доклади на МИГ; ИСУН 2020




	4.2.2. Индикатори по мерки:

		Индикатори по мярка 1. „Инвестиции в земеделските стопанства“ (СПРЗСР)

	Вид
	Индикатор
	Мерна единица
	Цел
	Източник на данни

	Задължителен
	Нови работни места по подкрепените проекти
	брой
	2
	Отчети на МИГ

	Специфичен
	Брой подадени заявления за подпомагане
	брой
	4
	Отчети на МИГ

	Специфичен
	Брой проекти, финансирани по Стратегията
	брой
	4
	Отчети на МИГ



	Индикатори по мярка 2. „Инвестиции за преработка на селскостопански продукти“ (СПРЗСР)

	Вид
	Индикатор
	Мерна единица
	Цел
	Източник на данни

	Задължителен
	Нови работни места по подкрепените проекти
	брой
	1
	Отчети на МИГ

	Специфичен
	Брой подадени заявления за подпомагане
	брой
	2
	Отчети на МИГ

	Специфичен
	Брой проекти, финансирани по Стратегията
	брой
	2
	Отчети на МИГ



	Индикатори по мярка 3. „Инвестиции за неселскостопански дейности в селските райони“ (СПРЗСР)

	Вид
	Индикатор
	Мерна единица
	Цел
	Източник на данни

	Задължителен
	Нови работни места по подкрепените проекти
	брой
	4
	Отчети на МИГ

	Специфичен
	Брой подадени заявления за подпомагане
	брой
	10
	Отчети на МИГ

	Специфичен
	Брой проекти, финансирани по Стратегията
	брой
	10
	Отчети на МИГ



	Индикатори по мярка 4. „Инвестиции в основни услуги и дребни по мащаби инфраструктура в селските райони“ (СПРЗСР)

	Вид
	Индикатор
	Мерна единица
	Цел
	Източник на данни

	Задължителен
	Свързани европейски селски райони: Дял на населението в селските райони, ползващо се от подобрения достъп до услуги и инфраструктура чрез инвестиции от ОСП
	%
	25
	Отчети на МИГ

	Специфичен
	Брой подадени заявления за подпомагане
	брой
	6
	Отчети на МИГ

	Специфичен
	Брой проекти, финансирани по Стратегията
	брой
	6
	Отчети на МИГ



	Индикатори по мярка 5. „Подкрепа за интегрирани местни продукти, включващи традиционни храни, занаятчийство и спортни дейности като фактор за активен начин на живот“ (Регламент (ЕС) № 2021/2115)

	Вид
	Индикатор
	Мерна единица
	Цел
	Източник на данни

	Задължителен
	Нови работни места по подкрепените проекти
	брой
	2
	Отчети на МИГ

	Специфичен
	Брой подадени заявления за подпомагане
	брой
	8
	Отчети на МИГ

	Специфичен
	Брой проекти, финансирани по Стратегията
	брой
	8
	Отчети на МИГ



	Индикатори по мярка 6. „Сътрудничество и подготвителни дейности за него“ (СПРЗСР)

	Вид
	Индикатор
	Мерна единица
	Цел
	Източник на данни

	Задължителен
	R.40 „Интелигентен икономически преход в селските райони: Брой на подкрепени стратегии за „умни села““
	брой
	1
	Отчети на МИГ



	Индикатори по мярка 7. „Управление, мониторинг и оценката на стратегията и нейното популяризиране“ (СПРЗСР)

	Вид
	Индикатор
	Мерна единица
	Цел
	Източник на данни

	Задължителен
	„Брой лица, включени в дейности по обучения, информационни срещи и семинари и други дейности, свързани с трансфер на знания“
	брой
	200
	Отчети на МИГ




	4.3. Планирани дейности за постигане на целите и приоритетите на стратегията

	Планираните дейности, за изпълнението на целите и приоритетите на стратегията включват изпълнението на планираните мерки, които следва да доведат до определени (очаквани) резултати, подробно описани към всяка мярка в точка 5 от настоящата стратегия и точка 4.1. по-горе.
МИГ „Павликени – Полски Тръмбеш“ планира, след одобрението на стратегията, екипът на МИГ да се запознае подробно със съществуващи насоки по сходни процедури и да започне поетапно да изготвя собствени такива за прием на проекти по отделните мерки, съгласно изготвени индикативни годишни работни програми (ИГРП).
Планът на МИГ е всяка мярка да бъде отворена първоначално с максимално планирания бюджет по нея. Ако, след сключването на договорите с бенефициентите, останат средства, ще се пусне следваща (втора) процедура. Процесът ще се повторя, докато бюджетът по съответната мярка не бъде изразходен.
Преди всяко обявяване на прием на проекти към стратегията ще се организират информационни кампании и срещи за детайлно запознаване на потенциалните бенефициенти с условията за кандидатстване.

	5. Описание на мерките: (не повече от 4 страници за всяка мярка)

	При разработването на всички процедури за кандидатстване към СВОМР на МИГ „Павликени – Полски Тръмбеш“ ще бъдат подробно посочени недопустимите дейности и разходи за подкрепа, описани в раздел 13.4. и 14.2. от условията за кандидатстване по процедура BG06AFSP001-1.001 - Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие.
Те ще се определят съгласно чл. 73 от Регламент (ЕС) №2021/2115 и чл. 64 от Регламент (ЕС) №2021/1060, раздел I от ЗУСЕФСУ и ПМС №86 от 2023 г.
В този смисъл, посочени по-долу недопустими разходи и дейности (ако има такива) следва да се тълкуват като неизчерпателен списък.
Важно: при изготвяне на процедурите за кандидатстване по мерките към СВОМР задължително ще се изисква за проектите, предвиждащи икономически дейности, кандидатите да представят бизнес план, доказващ устойчивост и финансова жизнеспособност на проекта. За проектите с непроизводствени инвестиции и дейности ще се изисква представяне на анализ разходи-ползи, от който да е видно, че проектното предложение няма да генерира приходи, или ако генерира, същите се разходват само за нестопанските цели на кандидата, свързани изцяло с целите на проекта.
Демаркация на програма „Образование“
Демаркацията на програма „Образование“ ще се осъществи чрез подбор на проектни предложения от УО на програмата по предстояща процедура BG05SFPR001-1.009 „Създаване на условия за достъп до образование чрез преодоляване на демографски, социални и културни бариери (допълващо финансиране чрез подхода ВОМР)“.
Програма „Образование“ (ПО) ще подкрепя кандидати като: общини; държавни, общински, частни детски градини и училища (с изключение на училищата по чл. 41 и чл. 43 от ЗПУО), вписани в регистъра на институциите в системата на предучилищното и училищното образование; юридически лица с нестопанска цел (ЮЛНЦ) за осъществяване на дейност в обществена полза с доказан опит и експертиза в сферата на образованието и работа с уязвими групи.
В случай, че кандидати с проектно предложение са общини и ЮЛНЦ, те следва да участват в задължително партньорство с допустимо училище/детска градина.
Програма „Развитие на човешките ресурси“ (ПРЧР) подкрепя кандидати като: общини, неправителствени организации, читалища, доставчици ва здравни услуги, работодатели, социални предприятия. 
Допълващото финансиране по програмата „Образование“ ще подкрепя дейности по проекти на допустими кандидати, осъществявани в рамките на подкрепа на деца и ученици – допълнителни обучения за преодоляване на образователни дефицити и затруднения, допълнителни тематични занимания, осигуряване на психологическа и социално-комуникативна подкрепа и др.; подкрепа на педагогически специалисти и непедагогически персонал за работа в мултикултурна среда – обучения на педагогически специалисти и непедагогически персонал, мобилност на учители/преподаватели и адаптиране към различна образователна среда; подкрепа на училищни/предучилищни и местни общности за активно взаимодействие в мултикултурна образователна среда – интензивна работа с родители на училищно/предучилищно ниво чрез образователно-мотивационни сбирки, тематични беседи и др., активиране на местните общности/заинтересовани страни в подкрепа процеса на приобщаващо образование и др.
Допълващото финансиране по ПРЧР ще подкрепя дейности за подобряване на достъпа до трудова заетост и активиране за включване на пазара на труда; активен живот на възрастните хора в пенсионна възраст и остаряване в добро здраве; насърчаване на социално-икономическата интеграция на маргинализираните общности като ромите; подобряване на достъпа до трудова заетост и активиране за включване на пазара на труда на младите хора.
Дейностите по ПО не се припокриват с предвидените в СВОМР мерки. Кандидатите с проектни предложения към СВОМР, които предвиждат изпълнение на дейности по програма „Образование“, следва да спазват изискванията за демаркация и допълняемост.

	Мерки и дейности, финансирани от ЕЗФРСР :

		Мярка 1 (СПРЗСР)
	Мярка 1 „Инвестиции в земеделските стопанства“

	Описание на целите
	Основна цел на мярката е повишаване конкурентоспособността на земеделието на територията на МИГ. Развитието на наличните материални мощности в стопанствата, в т.ч. на малките земеделски стопанства (съгласно определението на СПРЗСР 2023-2027 г.), което се финансира по настоящата мярка, следва да допринесе за цялостното подобряване на икономическата конкурентоспособност на общината.
Специфични цели на мярката са:
· Насърчаване въвеждане на нови технологии в производството, внедряване на иновации, цифровизация и модернизация на земеделските стопанства;
· Опазване на компонентите на околната среда, засегнати от земеделските дейности;
· Спазване стандартите на ЕС и подобряване на условията в земеделските стопанства;
· Популяризиране на заетостта, растежа, равенството между половете, включително и участието на жени в селското стопанство;
· Задоволяване на нуждите в ЕС от висококачествени, безопасни и питателни храни, произвеждани по устойчив начин, намаляване на хранителните отпадъци, както и подобряване на хуманното отношение към животните и борба с резистентностите към антимикробни средства.

	Обхват на мярката 
	Допустими са дейности само на територията на МИГ „Павликени – Полски Тръмбеш“, които са свързани с производството на селскостопански продукти включени в приложение I на Договора за функционирането на Европейския съюз или памук, с изключение на риба и рибни продукти.

	Допустими кандидати
	Допустими за подпомагане са кандидати, които са:
· физически лица, навършили 18 години;
· еднолични търговци (ЕТ), еднолични дружества с ограничена отговорност (ЕООД) и дружества с ограничена отговорност (ООД), регистрирани по Търговския закон;
· кооперации, регистрирани по Закона за кооперациите;
· изготвили бизнес план, включващ най-малко следните елементи:
· период за изпълнение до 36 месеца
· първоначално състояние на земеделското стопанство;
· етапи и цели за развитие на селскостопанската дейност;
· описание на предвидените дейности и срок за тяхното изпълнение;
· описаните на дейностите свързани с околна среда и ефективно използване на ресурсите,
· описаните на дейностите свързани с инвестиции, обучение и др.
Към датата на подаване на заявлението за подпомагане кандидатите трябва да:
· са регистрирани като земеделски стопани по реда на Наредба №3 от 1999 г. за създаване и поддържане на регистър на земеделските стопани;
· са започнали да отглеждат животни в собствен/нает животновъден обект и/или да стопанисват земя с цел производството на земеделска и животинска продукция;
· да имат минимален икономически размер на стопанството, измерен в стандартен производствен обем (СПО) над 3000 евро;
· са собственици наематели и/или арендатори на цялата налична в земеделското стопанство земя;
· са собственици и/или наематели на животновъдните сгради и помещения, използвани за животновъдната дейност, в случай че развиват такава;
· са микропредприятия или малки предприятия по смисъла на чл. 3, ал. 2 и 3 от Закона за малките и средните предприятия (ЗМСП)

Важно: Земеделските стопани със земеделски стопанства, за които е приложимо, трябва да отговарят на изискванията на Закона за ветеринарномедицинската дейност.
Допустими са само кандидати със седалище за ЮЛ и постоянен адрес за физическите лица на територията на МИГ.

	Допустими дейности
	Допустими са дейности, които са свързани с производството на селскостопански продукти включени в Приложение I на Договора за функционирането на Европейския съюз или памук, с изключение на риба и рибни продукти.
Подкрепата ще бъде насочена към следните примерни дейности (неизчерпателен списък):
· Инвестиции за модернизация и механизация /инвестиции във физически активи/, свързана с намаляване на производствените разходи и повишаване производителността на труда;
· Инвестиции за постигане съответствие с нововъведени стандарти на Общността приложими за съответните стопанства. Финансова помощ за инвестиции за постигане на съответствие с нововъведени стандарти на Съюза ще се предоставя, като с цел съобразяване с тези изисквания подпомагането може да бъде предоставено в рамките на 24 месеца от датата, на която изискванията стават задължителни за земеделските стопанства;
· Инвестиции пряко свързани с подобряване на енергийната ефективност на стопанствата;
· Инвестиции за съхранение на земеделската продукция с цел запазване качеството на продукцията;
· Инвестиции в изграждане/реконструкция/закупуване на машини и съоръжения за опазване на околната среда, включително за съхранение на оборска тор;
· Инвестиции в недвижима собственост, свързана с дейността на земеделските стопанства;
· Инвестиции за създаване и/или презасаждане на трайни насаждения, десертни лозя, медоносни дървесни видове за производство на мед и бързорастящи храсти и дървесни видове за производство на биоенергия;
· Инвестиции за производство на енергия от възобновяеми енергийни източници (водна, вятърна, слънчева, геотермална енергия и остатъчна/отпадъчна биомаса) за собствено потребление за нуждите на земеделските стопанства. Инсталациите за производство на енергия от ВЕИ трябва да са в съответствие с условията за устойчивост в Закона за енергията от възобновяеми източници.
· Инвестиции, насочени към надвишаване на изискванията за хуманно отношение към животните и повишаване на биосигурността.
Не е допустима подкрепата за основни земеделски инвестиции – закупуването на машини, с изключение на такива, предвидени за социално земеделие и такива, свързани с колективни инвестиции.
Не се предоставя подпомагане за дейности и инвестиции, които биха навредили на околната среда.
Инвестициите, включени в проектното предложение, трябва да са придружени от документ от компетентния орган по околна среда (РИОСВ/МОСВ/БД), издадени по реда на ЗООС и/или ЗБР и ЗВ.
Материалните и нематериалните инвестиции включени в проектното предложение трябва да са в съответствие с параметрите и дейностите, обект на подпомагане и включени в разработения бизнес план.

	Допустими разходи
	По мярката са допустими инвестиционни разходи съгласно чл. 73 от Регламент (EC) № 2021/2115:
· строително-монтажни работи за изграждане, ремонт, реконструкция, преустройство, поддръжка или възстановяване;
· закупуване на нови машини, съоръжения, оборудване и обзавеждане, включително безпилотни летателни системи и прилежащия към тях инвентар;
· общи разходи, свързани с основните разходи по проекта като хонорари на архитекти, инженери и консултанти, предпроектни проучвания, придобиване на патентни права и лицензи, авторски права и строителен надзор в размер на до 12% от общия размер на допустимите разходи по проектното предложение;
· компютърен софтуер;
· други нематериални активи, различни от софтуер (книги, филми и др.);
· специализирани превозни и транспортни средства, свързани с основната дейност на проекта; 
· основни земеделски инвестиции, когато са свързани със социално земеделие и/или такива, свързани с колективни инвестиции; 
· закупуване на земя на стойност до 10 % от общите допустими разходи за съответната операция, свързани с основната дейност на проекта; 
· закупуване на сгради на стойност до 10 % от общите допустими разходи за съответната операция, свързани с основната дейност на проекта; 
· други разходи, които не противоречат на условията на Регламент (ЕС) 2021/2115.

	Финансови параметри
	Минималният размер на допустимите разходи за едно проектно предложение е 20 000,00 лева или 10 225,84 евро
Максималният размер на допустимите разходи за едно проектно предложение е 100 000,00 лева или 51 129,19 евро
Общ бюджет на мярката:
400 000,00 лева или 204 516,75 евро

	Интензитет на финансовата помощ
	Финансовата помощ е в размер на 50% от общия размер на допустимите разходи за едно проектно предложение.

	Критерии за оценка на проекти
	Предвиждат се два етапа на оценка:
Първи етап: Административно съответствие и допустимост на кандидата и проектното предложение
Втори етап: Техническа оценка на проекта, съгласно следните критерии за оценка и тяхната тежест:
	№
	КРИТЕРИИ ЗА ИЗБОР
	Максимален брой точки

	1
	Проектът осигурява подпомагане на чувствителни сектори в земеделието – производство на плодове и зеленчуци, етерично маслени и медицински растения, млечно животновъдство
	10

	2
	Проектът е за биологично производство (над 30% от допустимите инвестиционни разходи по проекта) от стопанства за производство на биологични продукти и/или стопанства в преход към биологично производство на продукти
	20

	3
	Проектът осигурява допълваща заетост:
· 1 работно място – 5 т.
· 2 работни места – 10 т.
· 3 работни места – 20 т.
· 4 и повече работни места – 30 т.
	30

	4
	Кандидатът е млад фермер, който е физическо лице или едноличен търговец на възраст от 18 навършени до 40 ненавършени години, към датата на кандидатстване
	10

	5
	Подпомагане на проекти с инвестиции, свързани с опазване на околната среда (включително технологии, водещи до намаляване на емисиите) и/или постигане на стандартите на ЕС (минимум 10% от допустимите разходи са за подобряване на енергийната ефективност на стопанството).
	5

	6
	Проектът води до въвеждане на иновации в земеделското стопанство (проектът е насочен към внедряването на нов за стопанството продукт/техника/технология и/или въвеждането на нов за територията на МИГ продукт или услуга (над 30% от допустимите разходи по проекта са свързани с иновации в стопанството))
	15

	7
	Проектът е с интегриран подход и допринася за насърчаване на кооперирането между производителите, включително за дейности свързани с опазване на околната среда и постигане на стандартите на ЕС
	5

	8.
	Собственикът и представляващият кандидата не са получавали подкрепа от ПРСР 2007–2013 и/или 2014–2020 г., независимо дали чрез кандидата или чрез друго юридическо лице в което участват.
	5

	
	ОБЩО
	100



Важно: 
Подпомагат се проекти, получили най-малко 10 точки.
Приоритизиране при равен брой точки: 
Предимство ще имат проекти, получили точки по критерий № 3, 4 и 8. Критериите се прилагат в тази последователност, без присъждане на допълнителни точки при извършване на класирането.




		Мярка 2 (СПРЗСР)
	Мярка 2 „Инвестиции за преработка на селскостопански продукти“

	Описание на целите
	Настоящата мярка цели да подкрепи инвестиции в преработката и предлагането и/или развитието на селскостопанските продукти. С изпълнението на мярката се цели още подобряване на позицията на земеделските стопани във веригата на стойността.

	Обхват на мярката 
	Допустими са дейности само на територията на МИГ „Павликени – Полски Тръмбеш“, включващи инвестиции в следните избрани производствени сектори, свързани с преработката на селскостопански продукти:
· мляко и млечни продукти, включително яйца от птици;
· месо и месни продукти;
· плодове и зеленчуци, включително гъби;
· пчелен мед;
· зърнени, мелничарски и нишестени продукти;
· растителни и животински масла и мазнини;
· технически и медицински култури, включително маслодайна роза и билки;
· готови храни за селскостопански животни;
· гроздова мъст, вино и оцет.

	Допустими кандидати
	Кандидатите преработватели на селскостопански продукти, допустими за подпомагане трябва да отговарят и на следните условия:
· да са физически или юридически лица регистрирани по Търговския закон, Закона за кооперациите или други създадени в съответствие със специализирано национално законодателство.
· да са микро, малки или средни предприятия, дефинирани съгласно Препоръка 2003/361/ЕО на Комисията.;
· за микро, малки и средни предприятия - да осъществяват дейност по преработка на селскостопански продукти съгласно Закона за храните (ако законът е приложим за съответната дейност) от най-малко 24 месеца без прекъсване преди подаване на проектното предложение;
· да имат разработен бизнес план за дейностите по преработка на селскостопански продукти и доказващ подобряване на дейността на кандидата чрез прилагане на планираните инвестиции и дейности.
Кандидатите групи/организации на производители допустими за подпомагане трябва да отговарят на следните условия:
· да са признати от министъра на земеделието
· да имат разработен бизнес план за дейностите по преработка на селскостопански продукти произведени от членовете на групата/организацията на производители.
Кандидатите земеделски стопани допустими за подпомагане трябва да отговарят на следните условия:
· да са физически лица регистрирани по Търговския закон или;
· да са юридически лица, регистрирани по Търговския закон или Закона за кооперациите;
· да имат минимален стандартен производствен обем /СПО/ на земеделското стопанство над 3000 евро;
· да са регистрирани като земеделски стопани по Закона за подпомагане на земеделските производители от най – малко 24 месеца преди кандидатстването за подпомагане и да не са прекратявали своята дейност в този период - в случай че попадат в категорията микро, малки или средни предприятия, дефинирани съгласно Закон за малки и средни предприятия.
· да имат разработен бизнес план за дейностите по преработка на селскостопански продукти и доказващ подобряване на дейността на кандидата чрез прилагане на планираните инвестиции и дейности;
· преобладаващата част (най-малко 51%) от предвидените за преработка селскостопански продукти трябва да са произведени в земеделското стопанство на кандидата.
Допустими са само кандидати със седалище за ЮЛ и постоянен адрес за физическите лица на територията на МИГ.

	Допустими дейности
	Дейности, свързани с преработката на суровини, получени при първичното селскостопанско производство и са естествено допълнение към дейностите по Мярка 1 „Инвестиции в земеделските стопанства“.
Подкрепата ще бъде предоставяна към материални и нематериални инвестиции, свързани със следните примерни дейности:
· Инвестиции в процеси и технологии за производство на продукти, включително такива свързани с къси вериги на доставка;
· Инвестиции свързани с изграждане, придобиване и модернизиране на сгради и други недвижими активи необходими за производството и маркетинга;
· Инвестиции в инсталиране на нови машини и оборудване за подобряване на производствения процес и маркетинга;
· Инвестиции в активи за съхранение, преработка, пакетиране, охлаждане, замразяване и сушене с цел запазване качеството на продукцията и суровината;
· Инвестиции в специализирани транспортни средства за превоз на суровини и/или готова продукция, включително хладилни транспортни средства;
· Инвестиции свързани с внедряването на системи за управление на качеството;
· Инвестиции за производство на енергия от възобновяеми енергийни източници (водна, вятърна, слънчева, геотермална енергия и остатъчна/отпадъчна биомаса) за собствено потребление;
· Инвестиции за постигане съответствие със стандартите на Общността, включително пречиствателни съоръжения.
· Инвестиции в софтуер, свързан с преработвателната дейност на кандидата, включително чрез финансов лизинг;
· Общи разходи, свързани с проектното предложение, в т.ч. разходи за предпроектни проучвания, такси, хонорари за архитекти, инженери и консултанти, консултации за икономическа устойчивост на проектното предложение и правни услуги, извършени както в процеса на подготовка на проекта преди подаване на проектното предложение, така и по време на неговото изпълнение.
· Инсталациите за производство на енергия от ВЕИ не трябва да надвишава мощност от 1 мегават и трябва да са в съответствие с условията за устойчивост в Закона за енергията от възобновяеми източници.
Не се предоставя подпомагане за дейности и инвестиции, които биха навредили на околната среда.
Инвестициите, включени в проектното предложение, трябва да са придружени от документ от компетентния орган по околна среда (РИОСВ/МОСВ/БД), издадени по реда на ЗООС и/или ЗБР и ЗВ.
Материалните и нематериалните инвестиции включени в проектното предложение трябва да са в съответствие с параметрите и дейностите, обект на подпомагане и включени в разработения бизнес план.

	Допустими разходи
	По мярката са допустими инвестиционни разходи съгласно чл. 73 от Регламент (EC) № 2021/2115:
· строително-монтажни работи за изграждане, ремонт, реконструкция, преустройство, поддръжка или възстановяване;
· закупуване на нови машини, съоръжения, оборудване и обзавеждане, включително безпилотни летателни системи и прилежащия към тях инвентар;
· общи разходи, свързани с основните разходи по проекта като хонорари на архитекти, инженери и консултанти, предпроектни проучвания, придобиване на патентни права и лицензи, авторски права и строителен надзор в размер на до 12% от общия размер на допустимите разходи по проектното предложение;
· компютърен софтуер;
· други нематериални активи, различни от софтуер (книги, филми и др.);
· специализирани превозни и транспортни средства, свързани с основната дейност на проекта; 
· основни земеделски инвестиции, когато са свързани със социално земеделие и/или такива, свързани с колективни инвестиции; 
· закупуване на земя на стойност до 10 % от общите допустими разходи за съответната операция, свързани с основната дейност на проекта; 
· закупуване на сгради на стойност до 10 % от общите допустими разходи за съответната операция, свързани с основната дейност на проекта; 
· други разходи, които не противоречат на условията на Регламент (ЕС) 2021/2115..

	Финансови параметри
	Минималният размер на допустимите разходи за едно проектно предложение е 30 000,00 лева или 15 338,76 евро
Максималният размер на допустимите разходи за едно проектно предложение е 200 000,00 лева или 102 258,38 евро
Общ бюджет на мярката:
200 000,00 лева или 102 258,38 евро

	Интензитет на финансовата помощ
	Финансовата помощ е в размер на 50% от общия размер на допустимите за финансово подпомагане разходи.

	Критерии за оценка на проекти
	Предвиждат се два етапа на оценка:
Първи етап: Административно съответствие и допустимост на кандидата и проектното предложение
Втори етап: Техническа оценка на проекта, съгласно следните критерии за оценка и тяхната тежест:
	№
	КРИТЕРИИ ЗА ИЗБОР
	Максимален брой точки

	1
	Проекти за инвестиции за преработка на суровини от чувствителни сектори (мляко и млечни продукти, етерично-маслени и медицински култури) - над 75% от обема на преработваните суровини са от растителен или животински произход, попадащи в обхвата на чувствителните сектори
	15

	2
	Проектът създава нови работни места:
· 1 работно място – 5 т.
· 2 работни места – 15 т.
· 3 работни места – 20 т.
· 4 и повече работни места – 30 т.
	30

	3
	Проекти за въвеждане на нови и енергоспестяващи технологии и/или иновации в преработвателната промишленост (минимум 10% от допустимите инвестиционни разходи са за подобряване на енергийната ефективност на предприятието)
	15

	4
	Проекти за преработка на биологични суровини и производство на биологични продукти
	10

	5
	Проектът предлага ново за населеното място производство
	10

	6
	Проектът предвижда използването на местни доставчици на стоки и/или услуги
	10

	7
	Собственикът и представляващият кандидата не са получавали подкрепа от ПРСР 2007–2013 и/или 2014–2020 г., независимо дали чрез кандидата или чрез друго юридическо лице, в което участват.
	10

	
	ОБЩО
	100




	Важно: 
Подпомагат се проекти, получили най-малко 10 точки.
Приоритизиране при равен брой точки: 
Предимство ще имат проекти, получили точки по критерий № 2, 5 и 7. Критериите се прилагат в тази последователност, без присъждане на допълнителни точки при извършване на класирането.




		Мярка 3 (СПРЗСР)
	Мярка 3 „Инвестиции за неселскостопански дейности в селските райони“

	Описание на целите
	Чрез мярката се цели да се развият неземеделски дейности, с потенциал за устойчиво развитие, което е свързано със създаване на заетост извън сектор земеделие. Икономическите сектори извън земеделието създават заетост, за която е характерна липсата на сезонност, присъща на земеделските сектори, в тази връзка основна цел на мярката е насърчаване на инвестиционните дейности, създаването на заетост и ускоряване диверсификацията на неземеделските дейности.

	Обхват на мярката 
	Допустими са неземеделски дейности само на територията на МИГ „Павликени – Полски Тръмбеш“ от всички сектори на икономиката с изключение на инвестиции за хазарт, финансови услуги, голф, сектори и дейности, определени за недопустими в Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis, производство на енергия от възобновяеми енергийни източници за продажба. В рамките на мярката няма да се финансират дейности, които водят до осъществяване на селскостопанска дейност или резултатът от дейността е продукт, включен в Приложение I на Договора за функциониране на Европейския съюз.

	Допустими кандидати
	Подпомагане в рамките на интервенцията получават земеделски стопани, микропредприятия и физически лица.
Важно: в обхвата на мярката физическите лица са допустими за подпомагане само за инвестиции в неземеделски дейности, които са насочени към развитие на занаяти.
Земеделските стопани, допустими за подпомагане трябва да отговарят на следните условия:
· да са регистрирани като земеделски стопани по Закона за подпомагане на земеделските производители от най-малко 24 месеца преди кандидатстването за подпомагане и да не са прекратявали своята дейност;
· да бъдат регистрирани като еднолични търговци или юридически лица по Търговския закон или Закона за кооперациите;
· икономическият размер на земеделското стопанство е от над 3 000 евро до 170 000 евро (СПО), включително;
Микропредприятията трябва да бъдат регистрирани като еднолични търговци или юридически лица по Търговския закон или Закона за кооперациите;
Физическите лица трябва да отговарят на следните условия:
· да бъдат регистрирани по Закона за занаятите като упражняващи занаят/и след вписване в регистър БУЛСТАТ по реда на Закона за регистър БУЛСТАТ;
· да отговарят на определението за микропредприятие, съгласно дефиницията на ЗМСП;
· да отговарят на определението за самостоятелно зает занаятчия, съгласно дефиницията на чл. 5, ал. 2 от Закона за занаятите.
Допустими са само кандидати със седалище за ЮЛ и постоянен адрес за физическите лица на територията на МИГ.

	Допустими дейности
	Предоставя се подпомагане за инвестиции в неземеделски дейности, които са насочени към:
· Производство или продажба на продукти, които не са включени в Приложение 1 от Договора за функциониране на Европейския съюз (независимо от вложените продукти и материали);
· Развитие на услуги във всички сектори (например: грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги базирани на ИТ и др.;
· Производство на енергия от възобновяеми енергийни източници за собствено потребление;
· Развитие на занаяти и други неземеделски дейности.

Не се предоставя подпомагане за дейности и инвестиции, които биха навредили на околната среда.
Инвестициите, включени в проектното предложение, трябва да са придружени от документ от компетентния орган по околна среда (РИОСВ/МОСВ/БД), издадени по реда на ЗООС и/или ЗБР и ЗВ.
Материалните и нематериалните инвестиции включени в проектното предложение трябва да са в съответствие с параметрите и дейностите, обект на подпомагане и включени в разработения бизнес план.

	Допустими разходи
	По мярката са допустими инвестиционни разходи съгласно чл. 73 от Регламент (EC) № 2021/2115:
· строително-монтажни работи за изграждане, ремонт, реконструкция, преустройство, поддръжка или възстановяване;
· закупуване на нови машини, съоръжения, оборудване и обзавеждане;
· общи разходи, свързани с основните разходи по проекта като хонорари на архитекти, инженери и консултанти, предпроектни проучвания, придобиване на патентни права и лицензи, авторски права и строителен надзор в размер на до 12% от общия размер на допустимите разходи по проектното предложение;
· компютърен софтуер;
· други нематериални активи, различни от софтуер (книги, филми и др.);
· специализирани превозни и транспортни средства, свързани с основната дейност на проекта; 
· основни земеделски инвестиции, когато са свързани със социално земеделие и/или такива, свързани с колективни инвестиции; 
· закупуване на земя на стойност до 10 % от общите допустими разходи за съответната операция, свързани с основната дейност на проекта; 
· закупуване на сгради на стойност до 10 % от общите допустими разходи за съответната операция, свързани с основната дейност на проекта; 
· други разходи, които не противоречат на условията на Регламент (ЕС) 2021/2115.

	Финансови параметри
	Минималният размер на допустимите разходи за едно проектно предложение е 20 000,00 лева или 10 225,84 евро
Максималният размер на допустимите разходи за едно проектно предложение е 200 000,00 лева или 102 258,38 евро
Общ бюджет на мярката:
1 000 000,00 лева или 511 291,88 евро
Важно: 
Максималният размер на допустимите разходи за един кандидат за периода на прилагане на мярката е до 200 000,00 лева или 102 258,38 евро

	Интензитет на финансовата помощ
	Финансовата помощ е в размер на 50% от общия размер на допустимите за финансово подпомагане разходи.


	Критерии за оценка на проекти
	Предвиждат се два етапа на оценка:
Първи етап: Административно съответствие и допустимост на кандидата и проектното предложение
Втори етап: Техническа оценка на проекта, съгласно следните критерии за оценка и тяхната тежест:
	№
	КРИТЕРИИ ЗА ИЗБОР
	Максимален брой точки

	1
	Проектът е насочен към развитие на селски, еко и културен туризъм и др. алтернативни форми на туризъм и/или развитие на занаяти (пряко или непряко промотира и или използва местни продукти, занаяти, културни събития), вкл. чрез партньорство
	10

	2
	Проекти в сферата на битовите и/или техническите услуги и/или социалните услуги и/или производство на стоки
	15

	3
	Проектът създава нови работни места:
· 1 работно място – 5 т.
· 2 работни места – 10 т.
· 3 работни места – 20 т.
· 4 и повече работни места – 30 т.
	30

	4
	Проекти, подадени от кандидати, притежаващи опит или образование в сектора, за който кандидатстват
	10

	5
	Собственикът и представляващия кандидата не са получавали подкрепа от ПРСР 2007–2013 и/или 2014–2020 г., независимо дали чрез кандидата или чрез друго юридическо лице, в което участват.
	10

	6
	Проектът включва инвестиции за развитие на „зелена икономика“, в т. ч. и за технологии водещи до намаляване на емисиите
	5

	7
	Проекти на кандидати до 40 години (собственик (ЕТ) и/или управляващ/представляващ ООД с минимум 50 % дялово участие)
	10

	8
	Проекти на земеделски стопани жени или юридически лица, собственост на жени
	5

	9
	Проектът предлага уникални производства или услуги, които са знакови за идентичността на територията.
	5

	
	ОБЩО
	100





Важно: Подпомагат се проекти, получили най-малко 10 точки.
Приоритизиране при равен брой точки: Предимство ще имат проекти, получили точки по критерий № 3, 5 и 7. Критериите се прилагат в тази последователност, без присъждане на допълнителни точки при извършване на класирането.

		Мярка 4 (СПРЗСР)
	Мярка 4 „Инвестиции в основни услуги и дребна по мащаби инфраструктура в селските райони“

	Описание на целите
	Основна цел на мярката е насърчаване на социалното приобщаване, намаляването на бедността и икономическото развитие на територията на МИГ чрез:
· подобряване на средата и качеството на живот в населените места на територията на МИГ;
· осигуряване на базови услуги на населението на МИГ „Павликени – Полски Тръмбеш“ и достъпа до тях в сферата на образованието, здравеопазването и социалните грижи, науката и културата, енергоснабдяването, благоустройството, физическата култура, спорта и отдиха;
· повишаване привлекателността на територията на МИГ „Павликени – Полски Тръмбеш“ чрез обновяване на инфраструктурата.

	Обхват на мярката 
	Допустими са дейности само на територията на МИГ „Павликени – Полски Тръмбеш“, които са насочени към създаването, подобряването или разширяването на всички видове малка по мащаби инфраструктура.

	Допустими кандидати
	Община Павликени
Община Полски Тръмбеш

	Допустими дейности
	· Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях;
· Реконструкция, ремонт, оборудване и/или обзавеждане на общинска образователна инфраструктура с местно значение в селските райони;
· Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност, вкл. и дейности за производство на енергия от възобновяеми енергийни източници за собствени нужди;
· Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение;
· Изграждане, реконструкция, ремонт, оборудване и/или обзавеждане на спортна инфраструктура.
· Реконструкция, ремонт, реставрация, закупуване на оборудване и/или обзавеждане на обекти, свързани с културния живот.
· Дейности, насочени за насърчаване на подхода „интелигентни селища“;
· Общи разходи свързани с проекта, извършени както в процеса на подготовка на проекта, така и по време на неговото изпълнение.
Дейностите се приемат за насочени към създаване на „интелигентни селища“, когато са:
· Свързани с подкрепа на иновативни решения за създаване на устойчиви модели – интелигентни еко селища, социални селища, IT селища и др., ландшафтно планиране и реконструкция на стари сгради – използването на стари сгради или налични парцели в полза на местната общност;
· Свързани с дигитализация и подобряване на телекомуникационната свързаност с цел устойчиво развитие на съответния район;
· Свързани с подобряването на условията за живот, които биха довели до задържане на населението и привличане на нови жители;
· Свързани с развитие на бизнес модели, които привличат работници и жители (временно или постоянно пребиваващи на територията) – създаването на икономическа зона, IT академия, нови селскостопански методи и технологии, устойчива селска мобилност, споделени пространства.
Не се предоставя подпомагане за дейности и инвестиции, които оказват отрицателно въздействие върху околната среда по ЗООС.
За инвестициите и дейностите включени в проектното предложение  следва се представи анализ разходи-ползи, от който да е видно, че проектното предложение няма да генерира приходи, или ако генерира, същите се разходват само за нестопанските цели на кандидата, свързани изцяло с целите на проекта

	Допустими разходи
	· Строителство, реконструкция, рехабилитация, изграждане, обновяване, ремонт и/или реставрация на сгради и/или помещения и/или друга недвижима собственост, съгласно допустимите за подпомагане дейности:
· а) разходи, свързани с прякото изпълнение на строително-монтажните работи;
· б) непредвидени разходи.
· Закупуване на нови транспортни средства, оборудване и обзавеждане до пазарната им стойност, включително чрез финансов лизинг, съгласно допустимите за подпомагане дейности;
· Придобиване на компютърен софтуер, патентни и авторски права, лицензи, регистрация на търговски марки, до пазарната им стойност;
· Разходи, свързани с проекта, в т.ч. разходи за хонорари за архитекти, инженери и консултанти, консултации за икономическа и екологична устойчивост на проекта, извършени както в процеса на подготовка на проекта преди подаване на заявлението за подпомагане, така и по време на неговото изпълнение, които не могат да надхвърлят 12 на сто от общия размер на допустимите разходи по проект.

	Финансови параметри
	Минималният размер на допустимите разходи за едно проектно предложение е 100 000,00 лева или 51 129,19 евро
Максималният размер на допустимите разходи за едно проектно предложение е 391 160,00 лева или 199 996,93 евро.
Общ бюджет на мярката:
2 320 550,00 лева или 1 186 478,37 евро

	Интензитет на финансовата помощ
	1. Финансовата помощ е в размер на 100% от допустимите разходи по проект, които след извършване на инвестицията не генерират нетни приходи.
2. Размерът на финансовата помощ за проекти, които след извършване на инвестицията ще генерират нетни приходи се определя въз основа на анализ „разходи-ползи“.
3. Разликата между пълния размер на допустимите за финансово подпомагане разходи и размера на финансовата помощ, определен въз основа на анализ „разходи-ползи“ по т. 2, се осигурява от кандидата, като участието на кандидата може да бъде само в парична форма.

	Критерии за оценка на проекти
	Предвиждат се два етапа на оценка:
Първи етап: Административно съответствие и допустимост на кандидата и проектното предложение
Втори етап: Техническа оценка на проекта, съгласно следните критерии за оценка и тяхната тежест:
	№
	КРИТЕРИИ ЗА ИЗБОР
	Максимален брой точки

	1
	Проектът е за изграждане и/или реконструкция на инфраструктура в населено място извън общинския център
	20

	2
	Проектът решава проблем, идентифициран в ПИРО
	20

	3
	Проектът задоволява потребностите на идентифицирани в анализите/СВОМР уязвими групи от населението:
- Подкрепят се повече от 2 групи  - 20 т. 
- Подкрепят се 1 група - 10 т.
	20

	4
	Проектът включва подобряване на инфраструктура за социална или културна дейност, или обществена дейност
	20

	5
	Въздействие върху населението на проекта
· Резултатите от проекта ще достигнат до 400 души – 5 точки
· Резултатите от проекта ще достигнат над 401 души – 10 точки
	10

	6
	Проектът надгражда друг вече реализиран проект
	10

	
	ОБЩО
	100





Важно: Подпомагат се проекти, получили най-малко 10 точки.
Приоритизиране при равен брой точки: Предимство ще имат проекти, получили точки по критерий № 3 и 5. Критериите се прилагат в тази последователност, без присъждане на допълнителни точки при извършване на класирането.

		Мярка 5 (Регламент (EC) № 2021/2115)
	Мярка 5 „Подкрепа за интегрирани местни продукти, включващи традиционни храни, занаятчийство и спортни дейности като фактор за активен начин на живот“ 

	Описание на целите
	Основна цел на мярката: Насърчаване развитието и популяризиране на туризма, чрез инвестиции в материалното културно и природно наследство и съхранение и опазване на нематериалното културно и природно наследство. Подпомагане на спортните клубове и инициативи на територията на МИГ.
Специфична цел 1: Подкрепа на читалищните дейности и развитие на нови функции в тях, както и обогатяване на културния календар на община Павликени и община Полски Тръмбеш.
Специфична цел 2: Съхранение на местната идентичност и култура, чрез възстановяване, опазване и развитие на местното културно наследство и традиции, и съхранение на природното наследство.
Специфична цел 3: Извършване на проучвателни, консервационно-възстановителни дейности, експониране, социализация (осигуряване на достъп) и маркетинг на обектите на културно-историческото наследство.
Специфична цел 4: Подпомагане развитието на масовия и любителски спорт на територията на МИГ
Важен акцент в мярката ще бъдат младите хора и въвличането им в дейности по опознаване на местните традиции, опазване на нематериално културно наследство, активен начин на живот и насърчаване на екологичната култура за опазване на природното наследство.

	Обхват на мярката 
	Допустими са дейности само на територията на МИГ „Павликени – Полски Тръмбеш“.

	Допустими кандидати
	· Община Павликени;
· Община Полски Тръмбеш;
· Юридически лица с нестопанска цел (ЮЛНЦ), регистрирани по Закона за юридическите лица с нестопанска цел;
· Юридически лица, регистрирани по Търговския закон;
· Юридически лица с нестопанска цел от територията на МИГ за дейности, свързани със социалната и спортната инфраструктура и културния живот
· Читалища, регистрирани по Закона за народните читалища;
Допустими са само кандидати със седалище на територията на МИГ „Павликени – Полски Тръмбеш“.

	Допустими дейности
	В рамките на мярката за финансиране ще са допустими дейности на територията на МИГ „Павликени – Полски Тръмбеш“, свързани с:
· Проучване, изучаване и съхранение на местните идентичности - култура, бит, типични местни храни, типични местни продукти, музика и изобразително изкуство, история, традиционни занаяти, обичаи и ритуали, неписана и писана традиция;
· Организиране и провеждане на временни и постоянни тематични изложби (етнографски, археологически, типични местни храни, типични местни продукти, занаятчийски продукти и др.), свързани с културното наследство и местните идентичности на територията;
· Проучвания и изработване на материали във връзка с документиране и/или изследване, и/или промотиране на материалното и/или нематериалното културно наследство – разработване и разпространение на видео материали;
· Разработване и разпространение на информационни материали (брошури, тематични изследвания, снимки, каталози и др.);
· Разработване и представяне на макети, възстановяване на елементи от традиционни костюми или предмети от традиционния бит;
· Подготовка, организация и провеждане на местни празници – събори, панаири, фестивали и др.;
· Подготовка за извършване на проучвания и съхранение на археологическите паметници на територията;
· Дейности по съхраняване, идентифициране, възстановяване и обновяване на природното и културно наследство на територията;
· Инвестиции в нематериално културно наследство: изследване, документиране и съхраняване на елементи от него, в т.ч. местния фолклор, опазване на мемориални и природни пространства;
· Дейности, насочени към развитие на спорта (спортни събития и др.);
· Дейности за популяризиране на културното наследство извън територията;
· Насърчаване на екологичната култура за опазване на природното наследство на селата;
· Изграждане, реконструкция, ремонт, закупуване на оборудване и/или обзавеждане на туристически информационни центрове;
· Изграждане, реконструкция, ремонт, закупуване на оборудване и/или обзавеждане на посетителските центрове за представяне и експониране на местното природно и културно наследство;
· Изграждане, реконструкция, ремонт, закупуване на оборудване и/или обзавеждане на центровете за изкуство и занаяти с туристическа цел;
· Изграждане, реконструкция, ремонт и закупуване на съоръжения за туристически атракции, които са свързани с местното природно, културно и/или историческо наследство и предоставящи услуги с познавателна или образователна цел;
· Изграждане, реконструкция, ремонт и закупуване на съоръжения за туристическа инфраструктура (информационни табели и пътепоказатели за туристическите места и маршрути, съоръжения за безопасност, велоалеи и туристически пътеки).

	Допустими разходи
	· Разходи за проучвания и информационни дейности, свързани с популяризиране на нематериалното културно наследство – изработка на рекламни материали, промоционални клипове, пътеводители и други рекламни дейности, свързани с материалното културно наследство.
· Разходи за организация и провеждане на различни мероприятия/събития във връзка с местни културни обичаи и традиции - фестивали, събори, празници, обичаи и други, свързани с местното културно наследство, дейности за популяризиране на нематериалното културно наследство, конкурси, изложби, проучвания на местното нематериално културно наследство, в т.ч. краеведски изследвания и отпечатване на материали (дипляни, книги, пътеводители и др.), организация и провеждане на спортни събития и др., в т.ч. хонорари, средства за награден фонд, командировки, възнаграждения за лектори/жури, канцеларски материали за целите на проекта (покани, афиши, обяви и др.) и др.
· Разходи за закупуване на традиционни фолклорни костюми за самодейни колективи към читалищата, работещи в сферата на съхраняване на местните традиции и обичаи.
· Разходи за закупуване на спортна екипировка, спортно оборудване/ съоръжения за местните спортни клубове.
· Закупуване на оборудване и обзавеждане (вкл. озвучителна и др. техника), свързано с предвидените в проектите събития.
· Разходи за опазване на природното наследство – меки мерки, свързани с насърчаване на екологичната култура за опазване на природното наследство – информационни кампании сред населението, организиране и провеждане на открити уроци за деца и ученици, еко-излети, семинари, клубове, кръжоци, конкурси други дейности, насочени към младите хора за повишаване на тяхната екологична култура за опазване на природното наследство, информационни и рекламни материали, семинари, изследвания за биоразнообразието и др.
· Проучвания и изработване на материали във връзка с идентификация и/или документиране и/или изследване, и/или съхраняване на елементи от нематериалното културно наследство;
· Разходи, свързани с проучване, провеждане на археологически разкопки, консервиране и/или възстановяване на паметници на културата с местно значение и осигуряване на достъп до тях;
· Популяризиране и съхранение на културното наследство (например провеждане на различни мероприятия във връзка с местни културни обичаи и традиции - фестивали, събори и други събития, свързани с местното културно наследство, организиране на изложби, семинари и др.); информационни дейности - реклама, плакати, статии, радио и ТВ предавания за нематериалното културно наследство; неформални способи за предаване на знанията и информацията за местното културно наследство (напр. предаване на знания и умения, техники и технологии, свързани с опазването и развитието на традиционните занаяти и др.).
· Изграждането, включително отпускането на лизинг, или подобренията на недвижимо имущество;
· Закупуването или вземането на лизинг на нови машини и оборудване, обзавеждане до пазарната цена на актива;
· Общи разходи, свързани с изброените по-горе, например хонорари на архитекти, инженери и консултанти, хонорари, свързани с консултации относно екологичната и икономическата устойчивост;
· Следните нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки.

	Финансови параметри
	Минималният размер на допустимите разходи за едно проектно предложение е 10 000,00 лева или 5 112,92 евро
Максималният размер на допустимите разходи за едно проектно предложение е 40 000,00 лева или 20 451,68 евро
Общ бюджет на мярката:
[bookmark: _GoBack]480 000,00 лева или 245 420,10 евро

	Интензитет на финансовата помощ
	1. Финансовата помощ е в размер на 100% от допустимите разходи по проект, които след извършване на инвестицията не генерират нетни приходи.
 2. Размерът на финансовата помощ за проекти, които след извършване на инвестицията ще генерират нетни приходи се определя въз основа на анализ „разходи-ползи“.
3. Разликата между пълния размер на допустимите за финансово подпомагане разходи и размера на финансовата помощ, определен въз основа на анализ „разходи-ползи“ по т. 2, се осигурява от кандидата, като участието на кандидата може да бъде само в парична форма.
Мярката ще се изпълнява в съответствие с правилата за минимална помощ (правилото de minimis) по смисъла на Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз (ДФЕС) към помощта de minimis, публикуван в Официален вестник на ЕС L 352 от 24.12.2013 г. и последващи изменения на нормативната уредба в областта на държавните и минималните помощи.
Мярката ще се изпълнява в съответствие с правилата за минимална помощ (правилото de minimis) по смисъла  Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis и последващи изменения на нормативната уредба в областта на държавните и минималните помощи“.

	Критерии за оценка на проекти
	Предвиждат се два етапа на оценка:
Първи етап: Административно съответствие и допустимост на кандидата и проектното предложение
Втори етап: Техническа оценка на проекта, съгласно следните критерии за оценка и тяхната тежест:
	№
	КРИТЕРИИ ЗА ИЗБОР
	Максимален брой точки

	1
	Значимост/въздействие на проекта
· Проектът има надрегионално въздействие – 20 т. 
· Проектът има местно значение – 10 т.
	20

	2
	Проектът предвижда дейности/мерки, които предоставят възможности за нова за територията форма на използване на природните ресурси и/или културно-историческото наследство за територията на МИГ или за населеното място, в което се реализира
	10

	3
	Проектът включва участието на лица от уязвими общности, в т.ч. роми и/или деца и младежи до 29 г. възраст и/или лица с увреждания
	10

	4
	Дейностите по проекта се осъществяват в населени места:
· извън общинските центрове – 10 т.
· в общинските центрове – 5 т. 
	10

	5
	Дейностите предвиждат разнообразяване на туристическите дейности или създаване на нов туристически продукт/услуга
	10

	6
	Проектът надгражда резултатите от предишен проект
	10

	7
	Дейностите по проекта съхраняват и опазват културно-историческо наследство на територията или проучват значимостта на нови и съществуващи ценности.
	20

	8
	Проектът е предвидил дейности за социализация, адаптиране или изграждане на инфраструктура за достъп на хора с увреждания.
	10

	
	ОБЩО
	100


Важно: 
Подпомагат се проекти, получили най-малко 10 точки.
Приоритизиране при равен брой точки: 
Предимство ще имат проекти, получили точки по критерий № 4. Критериите се прилагат в тази последователност, без присъждане на допълнителни точки при извършване на класирането




		Мярка 6 (СПРЗСР)
	Мярка 6 „Сътрудничество и подготвителни дейности за него“

	Допустими дейности
	Дейностите за сътрудничество и подготовка за него следва да допринасят за развитието на териториите на МИГ, чрез взаимодействие и реализиране на съвместни проекти и  включват:
· Разработване на съвместен продукт/услуга/дейност, вкл. разходи за материални и нематериални инвестиции;
· Извършване на изследвания, проучвания и анализи, директно свързани със съвместния продукт/услуга/дейност;
· Реализиране на промоционални и маркетингови кампании;
· Организиране на заседания, обучения, семинари, съвместни събития, срещи с потенциални партньори или партньори по проекта и т. н.;
· Извършване на информационни кампании, включващи организиране на срещи, конференции, публикуване и излъчване в медиите;
· Дейностите по координация на изпълнението на проекта (извършване на разходи за наемане на допълнителен персонал, пътни разходи, разходи за нощувки и храна, хонорари за експерти, разходи за превод, разходи за комуникация и др.).
Важно: 
Дейностите за сътрудничество трябва да отговарят на следните условия за допустимост:
· да са свързани и да водят до развитието на територията на МИГ „Павликени – Полски Тръмбеш“;
· да съответстват на и да допринасят за постигане целите и приоритетите на стратегията за ВОМР на МИГ и СПРЗСР 2023–2027 г.
· да се изпълняват съгласно сключено споразумение между най-малко двама партньори - МИГ от България и/или МИГ, изпълняващи стратегии за ВОМР от друга държава – членка от ЕС;
· партньорите по проектите и дейностите за сътрудничество да участват в тяхната подготовка и изпълнение да притежават съответния администраторски капацитет.

	Допустими разходи
	За дейности за сътрудничество и подготовка за него са допустими следните разходи за: 
· разработване на съвместен продукт/услуга/дейност, вкл. материални и нематериални инвестиции;
· строително-монтажни или строително-ремонтни работи на територията на партньорите от Република България;
· други материални и нематериални активи; 
· изследвания и проучвания, директно свързани със сътрудничеството, включително за издаване на становища;
· възнаграждения за външни експерти – физически или юридически лица за изпълнение на дейности, включително за преводачи;
· възнаграждения, свързани с координацията на планираните дейности на служители на МИГ;
· промоционални и маркетингови кампании за съвместния продукт/услуга;
· организиране и провеждане на обучения, семинари, съвместни събития и партньорски срещи;
· информираност – създаване на интернет страница за проекта, публикации в регионални медии, информационни конференции;
· публичност – изготвяне и разпространение на информационни материали и осигуряване на публичност, в т.ч. информационни табели;
· командировки на служителите на МИГ, експерти по проекта, включително преводачи, членове на колективния управителен орган и членове на колективния върховен орган на МИГ, както и други участници от територията в дейности, свързани с изпълнението на проекта
· преводи (писмени и симултанни);
· пощенски и куриерски услуги;
· такси за издаване на документи, свързани с изпълнението на проекта.

	Финансови параметри
	Общ бюджет на мярката:
97 790,00 лева или 49 999,23 евро




		Мярка 7 (СПРЗСР)
	Мярка 7 „Управление, мониторинг и оценката на стратегията и нейното популяризиране“ 

	Допустими дейности
	Дейности за управление, мониторинг и оценка на стратегиите съгласно чл. 34, параграф 1, буква „в“ от Регламент (ЕС) 2021/1060, както и дейности, свързани с популяризирането на стратегиите за ВОМР. 
Подпомагането за дейностите по управление, мониторинг и оценка на стратегиите за ВОМР и тяхното популяризиране не може да надвишава 25 на сто от общия размер на публичния принос на ЕЗФРСР по стратегията. 
· Допустими за извършване са дейности по управление, мониторинг и оценка на стратегии за ВОМР, включително улесняването на обмена между заинтересованите страни, съгласно одобрената стратегия.
· Допустими за извършване са дейности по популяризиране на стратегии за ВОМР, съгласно одобрената стратегия.

	Допустими разходи
	А. Разходи за управление, мониторинг и оценка на стратегиите:
· 1. разходи за заплати, както и задължителни по силата на нормативен акт разходи за социални и здравни осигуровки за персонала, обезщетения за временна неработоспособност и други, дължими от работодателя;
· 2. разходи за външни услуги, възнаграждения и осигуровки, дължими от МИГ на експерти (физически или юридически лица), свързани с прилагането на стратегията (оценители, консултанти, външни експерти и други);
· 3. непреки разходи:
· а) за услуги, непряко свързани с прилагането на стратегията (правни, счетоводни, одиторски и други);
· б) разходи за наем на офис;
· в) разходи за комуникация и външни услуги (телефон, интернет, пощенски услуги, куриерски услуги, топло- и електроенергия, вода, охрана на офиса, електронен подпис и други);
· г) разходи за закупуване на офис консумативи и канцеларски материали;
· д) разходи за наем на лек автомобил с под 150 к.с. и с над 5+1 места за МИГ, които нямат закупен лек автомобил;
· е) разходи за закупуване на гориво за лек автомобил;
· ж) други непредвидени оперативни разходи, необходими за функционирането на офиса.
· 4. разходи за командировки на екипа и членовете на колективния върховен орган на МИГ;
· 5. разходи за закупуване на офис техника, в т. ч. правен и счетоводен софтуер и офис оборудване и обзавеждане;
· 6. разходи за закупуване на един лек автомобил с под 150 к.с. и с над 5+1 места за МИГ;
· 7. разходи за застраховане на активи, закупени със средства по подмярката от настоящия или миналия програмен период;
· 8. разходи за обучения на екипа и членовете на колективния върховен орган във връзка с прилагането на стратегията за местно развитие;
· 9. разходи, свързани с публични отношения, разходи за организиране на срещи на МИГ, разходи за работа в мрежа, участие на екипа и членовете на колективния върховен орган в срещи с други МИГ и други;
· 10. разходи за участие на МИГ в дейности на Националната и на Европейската селска мрежа за развитие на селските райони, както и на Европейската ЛИДЕР асоциация и други асоциации на МИГ;
· 11. финансови разходи, в т. ч. банкови такси за управление на сметки, такси за издаване на изискуеми документи;
· 12. разходи за мониторинг и оценка на стратегията за ВОМР.
Б. Разходи за популяризиране на стратегията за ВОМР:
· 1. разходи за проучвания и анализи на съответната територия (териториални, икономически, социални и други анализи и проучвания);
· 2. разходи за популяризиране, информиране и публичност:
· а) за създаване и поддръжка на интернет страница;
· б) за създаване и реализиране на публикации в печатни и електронни медии и излъчвания в радио- и телевизионни медии на покани за организирани събития и други, свързани с популяризиране дейността на МИГ;
· в) отпечатване на брошури, материали за обучение и други печатни материали, изработване на рекламни материали и други, свързани с популяризиране дейността на МИГ;
· г) преводи;
· д) изработка и монтаж на табели и билбордове за популяризиране на МИГ;
· е) свързани с изготвяне на материали, подпомагащи потенциалните получатели на финансова помощ при разработването на дейности и подготовката на заявления;
· ж) други разходи за популяризиране, информиране и публичност;
· 3. разходи за организиране на обучения, семинари и информационни срещи за местни лидери и за уязвими групи и застрашени от бедност целеви групи, включително роми, свързани с подготовка, изпълнение и отчитане на проекти и други, свързани с популяризиране на стратегията за ВОМР и прилагане на подхода.

	Финансови параметри
	Общ бюджет на мярката:
1 369 060 ,00 лева или 699 989,26 евро

	Интензитет на финансовата помощ
	Интензитетът на подпомагане е 100% от допустимите разходи.




	Важно: 
Неразделна част от СВОМР са и приложенията към нея, в които са включени мерки, подкрепени с допълващо финансиране съгласно указанията по чл. 10 на ПМС №494 от 2024 г. В Приложение 11, Приложение 13 и Приложение 17 са описани мерките, които допринасят за изпълнението на стратегията в нейната цялост.

	[bookmark: _Hlk133842131]6. Финансов план, включващ планираните средства от ЕЗФРСР:

	Код на мярката
	Име на мярката
	Общо за периода на стратегията

	
	
	лева
	евро
	%

	Мерки, финансирани от СПРЗСР 2023–2027 г. (ЕЗФРСР)

	1
	Инвестиции в земеделските стопанства
	400 000,00
	204 516,75
	6,82%

	2
	Инвестиции за преработка на селскостопански продукти
	200 000,00
	102 258,38
	3,41%

	3
	Инвестиции за неселскостопански дейности в селските райони
	1 000 000,00
	511 291,88
	17,04%

	4
	Инвестиции в основни услуги и дребни по мащаби инфраструктура в селските райони
	2 320 550,00
	1 186 478,37
	39,55%

	Мерки, които не са част от СПРЗСР 2023–2027 г., но са включени в Регламент (EC) № 2021/2115 (финансирани от ЕЗФРСР)

	5
	Подкрепа за интегрирани местни продукти, включващи традиционни храни, занаятчийство и спортни дейности като фактор за активен начин на живот
	480 000,00
	245420,10
	8,18%

	6
	Мярка „Сътрудничество и подготвителни дейности за него“
	97 790,00
	49 999,23
	1,67%

	7
	Мярка „Управление, мониторинг и оценката на стратегията и нейното популяризиране“
	1 369 060,00
	699 989,26
	23,33%

	
	ОБЩО СРЕДСТВА ЗА СТРАТЕГИЯТА ОТ ЕЗФРСР
	5 867 400,00
	2 999 953,98
	100%

	7. Описание на уредбата за управление, мониторинг и оценка, която показва капацитета на местната инициативна група да изпълни стратегията: (не повече от 6 страници);

	7.1. Организационна структура на МИГ:

	Организационна структура/схема.
	[image: ]

	7.2. Управление на МИГ:

	Органи за управление и контрол
	Сдружение с нестопанска цел „МИГ Павликени – Полски Тръмбеш” е ЮЛНЦ, регистрирано за извършване на общественополезна дейност съгласно изискванията на нормативно приложимата база в българското и европейското законодателство.
МИГ се ръководи в своята дейност от законите на Република България, от своя Устав и от следните принципи: доверие на местната общност; ангажиране на лидерите в общността; балансирано представителство на ключовите сектори; прилагане на публично-частно партньорство и прилагане на водено от общностите местно развитие.
Органите за управление и контрол на МИГ са:
1. Общо събрание;
2. Управителен съвет;
3. Председател на УС на МИГ.
Дейността на органите на МИГ спазва принципите за:
Изборност и демократичност;
Равнопоставеност;
Балансираност;
Мандатност.
Общото събрание като върховен колективен орган се състои от 35 души, представители на заинтересовани страни (физически и юридически лица) от територията на МИГ. Заинтересованите страни спадат към един от трите сектора, а тяхната численост е следната:
Представители на публичния сектор – 2 души;
Представители на стопанския сектор – 17 души;
Представители на нестопанския сектор – 16 души.
Сред компетенциите на ОС, установени в Устава на сдружението, в частност тези, които се отнасят до СВОМР, са одобряване на годишния доклад и план за изпълнение и пълния вариант на Стратегията.
Решенията се вземат с обикновено мнозинство от гласовете на присъстващите.
Общото събрание е върховен колективен орган на сдружението, в който участват всички негови членове, и което избира и освобождава членовете на Управителния съвет и на Контролния съвет.
Управителния съвет (УС) е колективния орган за управление на сдружението, който се състои от 5 (пет) членове на сдружението, избрани от Общото събрание за срок от 5 години. В Управителния съвет задължително се включват определени по съответния ред представителите на местната власт – общини, членове на сдружението, чийто дял в колективния управителен орган не превишава 49 процента. В състава на Управителния съвет се включват представители на юридическите лица от стопанския и нестопанския сектор, като участието на отделните сектори не превишава 49%.
В състава на УС участват 1 представител на местната власт, 2 – на стопанския сектор  и 2 – на нестопанския.
Съгласно Устава на  организацията, Управителният съвет ръководи дейността на МИГ и решава всички въпроси, свързани с дейността му, с изключение на тези, които са от компетентността на Общото събрание или на Председателя на УС.

	Описание на позициите и изискванията към изпълнителния директор и персонала
	Административният екип на МИГ „Павликени – Полски Тръмбеш“ се състои от изпълнителен директор и експерти (до 2 броя) по прилагане на Стратегията.
Изпълнителен директор на МИГ отговаря за прилагането на Стратегията за местно развитие, като неговите правомощия се определят с длъжностна характеристика към договора за наемане и включват отговорностите и задълженията, предвидени в Устава на МИГ и покрива следните минимални изисквания:
завършено висше образование, най-малко степен „бакалавър“;
общ професионален стаж най-малко 5 години;
управленски опит най-малко две години;
опит в реализиране на проект, програма или стратегия със стойност над 100 хиляди лева, финансирани от ЕС или от други международни донори;
Експертите по прилагане на стратегията за ВОМР отговарят на следните минимални изисквания:
завършено висше образование, най-малко степен „бакалавър“;
общ професионален стаж най-малко две години.

Административният екип се назначава от Председателят на Управителния съвет на МИГ след одобряване и финансиране на Стратегията за местно развитие. Членовете на екипа не участват в колективните органи на сдружението и по този начин се постига невзаимообвързаности между различните структури на МИГ.
Председателят на Управителния съвет назначава и освобождава от длъжност членовете на екипа, като упражнява и дисциплинарна власт по отношение на тях.

	7.3. Капацитет на местната инициативна група да изпълни стратегията за ВОМР:

	Административен капацитет
	Сдружението МИГ „Павликени – Полски Тръмбеш“ вече има реализирани дейности, свързани с прилагането на подхода Лидер/ВОМР, в предходен планов период 2017–2020. Стратегията за ВОМР е била финансирана чрез ЕЗФРСР и ЕСФ.
За тези над 5 години, МИГ е изградила сплотен екип с богат опит, участвал в реализацията и подпомагането на редица проекти, осъществявани на територията на МИГ „Павликени – Полски Тръмбеш“.

	Материално- технически капацитет
	Материално-техническият капацитет е обезпечен с офис на Сдружението, в общинския центъра – гр. Павликени. Офисът е оборудван и обзаведен с необходимата техника за всеки един от служителите.

	Финансов капацитет
	За предходният период на успешна реализация на стратегия за местно развитие, МИГ „Павликени – Полски Тръмбеш“ е изградил достатъчно силни връзки и доверие между партньорите в организацията, вследствие на успешната им реализация. Това позволява при необходимост от финансови средства за управление на новата СВОМР да се разчита отново на партньорите, изграждащи организацията.
За новия програмен период се предвижда да се разчита на собствени и привлечени средства, както и временно предоставени заемни такива от двете общини след решение на Общинските съвети.

	7.4. Описание на системата за мониторинг и оценка:

	Наблюдението и оценката на Стратегията за местно развитие се основават на необходимостта да се отчита напредъкът в прилагането на Стратегията, чрез системата от индикатори, описани в мерките. Системата за наблюдение и оценка има за цел да обезпечи с надеждна информация резултатите от прилагане на Стратегията за развитието на съответната територия и приносът ѝ за общото въздействие на СПРЗСР. Така чрез наблюдението ще се събира информация за договорените средства, финансираните дейности/инвестиции и непосредствените резултати от изпълнението на проектите. Наблюдението на Стратегията ще се извършва от екипа на МИГ или наети от МИГ външни експерти. На база на събраната информация по проектите, МИГ ще подготвя и годишните си доклади за изпълнение на Стратегията за местно развитие и ще се отчита пред местната общност.
Мониторингът и оценката на стратегията се изготвя ежегодишно и ще включва няколко елемента:
1. Оценка на процеса. Оценява се как и до каква степен се изпълнява стратегията за ВОМР. Оценката засяга съответствието на извършваните дейности и интервенции със законовите и нормативните изисквания, съдържанието на плана за действие, оценка на очакванията на обществото/заинтересованите страни.
2. Анализ на ефикасността на вложените разходи. При тази оценка се сравняват резултатите и постиженията на стратегията с разходите (изразходваните ресурси) за тяхното получаване. Чрез анализа на съотношението „разходи/ползи“ се определят целесъобразността на направените вложения и адекватността на получените ползи. Анализът на ефикасността на разходите оценява уместността на разходите за постигане на заложените в стратегията цели. Чрез анализа на ефикасността на вложените разходи могат да се идентифицират най-изгодните възможности и начини за постигане на предвидените цели.
3. Оценка на резултатите. Оценява се до каква степен се постигат очакваните резултати на стратегията. Тази оценка се съсредоточава преди всичко върху резултатите и постиженията (включително странични, непланирани и нежелани ефекти), за да се прецени ефективността на програмата. Анализът на резултатите включва и въпроси, свързани с оценка на качеството на продуктите и услугите, предоставени на различните целеви групи.
4. Оценка на въздействието. Тук се оценява въздействието на публичната политика, реализирана посредством настоящата стратегия в различни аспекти, както и чистият ефект от изпълнението. Могат да се сравнят ефектите от стратегията с това, което би се случило, ако тя не се прилагаше. В този случай оценката е насочена преди всичко към степента на постигане на целите, а също и на постигнатите действителни в сравнение с очакваните резултати от прилагането на тази политика.
МИГ ще извършва редовни мониторингови посещения, според предварително разработен план-график. Те ще бъдат насочени към проследяване изпълнението на проектните дейности и качеството на услугите, потвърждаване, че услугата реално е била предоставена, инвестициите са били извършени, а правилата – спазени. Освен това мониторинговото посещение включва физическа проверка дали обектът на договора е наистина наличен, съгласно спецификациите на проекта, както и че е правилно отразен.
МИГ ще изгради и поддържа собствена база данни, чрез която ще предвиди възможност за проследяването на определен набор от финансови индикатори, между които: брой и стойност на подадените заявления, брой и стойност на одобрените заявления, брой и стойност на сключените договори, брой и стойност на подадените искания за плащане, брой и стойност на одобрените искания за плащане, брой и стойност на успешно приключилите проекти. Тези базисни индикатори ще се допълват от поредица от индикатори за резултат и въздействие, които се осигуряват от информационната система. Екипът на МИГ ще поддържа актуална информация по отношение на напредъка по изпълнението на стратегията като редовно проследява заложените индикатори.
[bookmark: _Toc270941981][bookmark: _Toc470175422]Процедури за годишните доклади за напредъка
МИГ изготвя годишен доклад за отчитане изпълнението на СВОМР, както и други доклади, анализи, отчети, справки и други във връзка с изпълнението на стратегията за ВОМР, изисквани от УО на СПРЗСР 2023-2027 г. Годишните доклади се изготвят в срок до 30 януари и се представят за одобрение от УС на МИГ.
В срок до 15 февруари на всяка следващата календарна година (след одобрението на СВОМР) МИГ представя на УО на СПРЗСР годишен доклад за отчитане изпълнението на стратегията за ВОМР.
Изготвянето на доклада включва:
· анализ на база мониторинг на индикаторите за срок на дейности по проектите, изпълнение на заложените финансови показатели, публичност и информираност, заложени и изпълнени резултати за всеки проект;
· анализ на процеса на кандидатстване и изпълнение на проекти от бенефициенти към МИГ;
· анализ на риска в изпълнението на проектите, създаване на регистър на риска при стартиране на всеки проект, проведени превантивни действия и предотвратяване на риска;
· балансирано прилагане на мерките за периода.
· Годишният доклад включва описание и анализ на средата и напредъка в изпълнение на целите и дейностите на Стратегията, дейностите по мониторинг и оценка на стратегията.

	8. Описание на прилагането на хоризонталните принципи на ЕС съгласно чл. 9 от Регламент (ЕС) 2021/1060 при изпълнението на стратегията: (не повече от 2 страници)

	Равенство между половете и липса на дискриминация:
Прилагане на принципа на равенство между половете - отчитайки проблемите на заетостта сред жените и младите хора и тяхното недостатъчно включване в социално икономическия живот на територията, Стратегията за ВОМР на МИГ „Павликени – Полски Тръмбеш“ дава приоритет за жените и младежите в икономическата област, за да даде възможност за придобиване на равни права в заетостта и професионалната дейност и постигането на финансова независимост, което да предотврати изоставането им. В тази връзка жени и младежи ще се ползват с приоритет при подбора на проекти по част от мерките, заложени в стратегията.
Допринасяне за утвърждаване на принципа на равните възможности - стратегията допринася за утвърждаването на принципа на равните възможности чрез насърчаване дейностите по мерките, които дават възможност за реализацията на проекти, осигуряващи физически достъп за хора с увреждания, намаляване на изолираността на хората, живеещи в отдалечени места, осигуряване на достъп до информационни и комуникационни технологии и др. Освен това мерките в стратегията дават на всички потенциални бенефициери равен шанс при прозрачни условия на оценка на проектите.
Създаване на условия за превенция на дискриминацията - стратегията подкрепя стремежа на ЕС за прилагане на принципите на недискриминиране на населението по различен признак. Той се изразя във включването на мерки в СВОМР (мярка 10 и мярка 12) в нея, които са насочени към интеграцията на роми и хора, попадащи в уязвими групи. Реализацията им ще допринесе за създаването на предпоставки за равен шанс на всички на територията на МИГ за активно участие в трудовия и социален живот. Освен това, при изготвянето на СВОМР на всички информационни срещи, обществени обсъждания и други събития са допуснати всички хора, които са проявили желание, без оглед на тяхната раса, етническа принадлежност, пол и сексуална ориентация.
За недопускане на дискриминация към хората с намалена/ограничена опорно-двигателна активност офисът на МИГ е снабден с достъп до асансьор/рампа за инвалиди.
Устойчиво развитие (защита на околната среда)
Спазването на този принципа за устойчиво развитие по отношение на околната среда ще бъде отчитан и при вземане на решение за подкрепа на конкретните бенефициенти, като се гарантира, че проектите ще бъдат подпомогнати при условие, че нямат значително отрицателно въздействие върху околната среда, както и че допринасят за засилване на социалната, икономическата и екологичната устойчивост на територията.
Когато дейностите включват инвестиционна подкрепа, задължително ще се изисква положително решение за оценка за въздействието върху околната среда (ОВОС), освен в случаите, когато такава не се изисква от Закона за опазване на околната среда. В мерките, насочени към подпомагане на земеделските стопанства и фирмите на територията, се дава приоритет на инвестиции, целящи устойчиво използване на ресурсите, опазване на околната среда и отчитане адаптирането към климатичните промени. Тези принципи са гарантирани чрез обективните критерии за оценка на проектите.
Оценката на изпълнението на Стратегията за ВОМР и нейният текущ мониторинг ще отчитат изпълнението на политиката за устойчиво развитие на територията на МИГ „Павликени – Полски Тръмбеш“.
Насърчаване на заетостта и конкурентоспособността
Стратегията за ВОМР поставя акцент върху прилагане на иновации, „зелен“ растеж, развитие на интелигентни селища и алтернативна заетост:
Нови технологии и иновации – стимулиране на биологично животновъдство, привеждане на земеделските стопанства в съответствие с изискванията на Общността, инвестиции в сгради и оборудване с цел подобряване на енергийната ефективност; инвестиции за пестене на ресурси, пречистване на отпадни води, подкрепа за ИКТ проекти.
Зелен растеж – подкрепа за инвестиции, свързани с производството за използване на органични отпадъци, получени от земеделската дейност на стопанството на кандидата или от местно производство; инвестиции свързани с производството на електричество или топлинна енергия посредством преработка на биомаса включително строителство или обновяване на складове за биомаса (за посрещане на собствени енергийни нужди на земеделската дейност на кандидата).
Заетост – повишаване на заетостта на младите хора и жените, подкрепа за кандидати, които никога не са получавали подкрепа от Общността, подкрепа за новосъздадени предприятия, приоритет на проекти, чрез които ще бъдат създадени нови работни места.
Интелигентни селища – СВОМР насърчава прилагането на концепцията за „интелигентните селища“ като насърчава решения и проекти, базирани на цифровите технологии, но не само. Социалните иновации са важна характеристика на „интелигентите селища“, особено на територията на МИГ, където има нужда от усъвършенстване на социалните услуги, подобряване достъпа до образование и включването на всички уязвими групи (особено по-възрастното население) в трудовия живот. Предвижда се в рамките на мярка „Сътрудничество и подготвителни дейности за него“ да се изготви Стратегия за прилагането на интелигентния икономически преход и създаването на интелигентни села на територията на МИГ „Павликени – Полски Тръмбеш“ (Стратегия за интелигентни селища), а като част от общите индикатори за изпълнение на СВОМР е заложен индикатор „R.40 „Интелигентен икономически преход в селските райони: Брой на подкрепени стратегии за „умни села“, което показва ангажимента на МИГ към концепцията за прилагане на интелигентни селища в България.

